Parc Carafanau a Gwersylla Hendre Mynach\nYn darparu ar gyfer pebyll, carafanau a chartrefi modur, mae Hendre Mynach yn croesawu cŵn ac yn barc teithio a gwersylla bum seren yn y Bermo. Mewn lleoliad godidog ar lan y môr, hanner ffordd rhwng tref a Chastell Harlech a Dolgellau, rydyn ni o fewn taith gerdded fer ar y gwastad ar hyd y traeth neu’r promenâd o dref harbwr hyfryd y Bermo, gyda’i chymysgedd eclectig o dafarnau, caffis a bwytai.\nRydyn ni’n croesawu teuluoedd, cyplau a theithwyr unigol, ac rydyn ni o fewn cyrraedd i llwybr beicio 8, Llwybrau Mawddach, Ardudwy a’r Rhinogydd, rhaeadrau Ysgethin, Castell Harlech, Cader Idris a rheilffordd Tal-y-llyn i enwi dim ond rhai o’r atyniadau cyfagos.\nYn gefnlen mae Parc Cenedlaethol Eryri, gyda’i weithgareddau amrywiol a niferus, ac mae ein drws ffrynt yn agor yn syth tuag at draeth tywodlyd. Wrth ystyried popeth, mae Hendre Mynach yn ganolbwynt perffaith i’ch carafán ar gyfer eich amserlen Eryri 360.\nWedi ein rhestru ymysg y 10 parc gorau mwyaf blaenllaw yn y Deyrnas Unedig, mae gennym sgoriau pum seren gan Groeso Cymru a’r AA, ynghyd â thystysgrif ragoriaeth ar gyfer 2019 gan Trip Advisor. Rydyn ni’n agored rhwng 1 Mawrth a 9 Ionawr.


Eseia 10 (BWM) - Bible Society\nEseia 10 BWM\n1Gwae y rhai sydd yn gwneuthur deddfau anwir, a'r ysgrifenyddion sydd yn ysgrifennu blinder; 2I ymchwelyd y tlodion oddi wrth farn, ac i ddwyn barn angenogion fy mhobl: fel y byddo gweddwon yn ysbail iddynt, ac yr anrheithiont yr amddifaid. 3A pha beth a wnewch yn nydd yr ymweliad, ac yn y distryw a ddaw o bell? at bwy y ffowch am gynhorthwy? a pha le y gadewch eich gogoniant? 4Hebof fi y crymant dan y carcharorion, a than y rhai a laddwyd y syrthiant. Er hyn oll ni ddychwelodd ei lid ef, ond eto y mae ei law ef yn estynedig.\n5Gwae Assur, gwialen fy llid, a'r ffon yn eu llaw hwynt yw fy nigofaint. 6At genedl ragrithiol yr anfonaf ef, ac yn erbyn pobl fy nicter y gorchmynnaf iddo ysbeilio ysbail, ac ysglyfaethu ysglyfaeth, a'u gosod hwynt yn sathrfa megis tom yr heolydd. 7Ond nid felly yr amcana efe, ac nid felly y meddwl ei galon; eithr y mae yn ei fryd ddifetha a thorri ymaith genhedloedd nid ychydig. 8Canys efe a ddywed, Onid yw fy nhywysogion i gyd yn frenhinoedd? 9Onid fel Charcemis yw Calno? onid fel Arpad yw Hamath? onid fel Damascus yw Samaria? 10Megis y cyrhaeddodd fy llaw deyrnasoedd yr eilunod, a'r rhai yr oedd eu delwau cerfiedig yn rhagori ar yr eiddo Jerwsalem a Samaria: 11Onid megis y gwneuthum i Samaria ac i'w heilunod, felly y gwnaf i Jerwsalem ac i'w delwau hithau? 12A bydd, pan gyflawno yr Arglwydd ei holl waith ym mynydd Seion, ac yn Jerwsalem, yr ymwelaf â ffrwyth mawredd calon brenin Assur, ac â gogoniant uchelder ei lygaid ef: 13Canys dywedodd, Trwy nerth fy llaw y gwneuthum hyn, a thrwy fy noethineb; oherwydd doeth ydwyf: ac mi a symudais derfynau pobloedd, a'u trysorau a ysbeiliais, ac a fwriais i'r llawr y trigolion fel gŵr grymus: 14A'm llaw a gafodd gyfoeth y bobloedd fel nyth; ac megis y cesglir wyau wedi eu gado, y cesglais yr holl ddaear; ac nid oedd a symudai adain, nac a agorai safn, nac a ynganai. 15A ymffrostia y fwyell yn erbyn yr hwn a gymyno â hi? a ymfawryga y llif yn erbyn yr hwn a'i tynno? megis pe ymddyrchafai y wialen yn erbyn y rhai a'i codai hi i fyny, neu megis pe ymddyrchafai y ffon, fel pe na byddai yn bren. 16Am hynny yr hebrwng yr Arglwydd, Arglwydd y lluoedd, ymhlith ei freision ef gulni; a than ei ogoniant ef y llysg llosgiad megis llosgiad tân. 17A bydd goleuni Israel yn dân, a'i Sanct ef yn fflam: ac efe a lysg, ac a ysa ei ddrain a'i fieri mewn un dydd: 18Gogoniant ei goed hefyd, a'i ddoldir, a ysa efe, enaid a chorff: a byddant megis pan lesmeirio banerwr. 19A phrennau gweddill ei goed ef a fyddant o rifedi, fel y rhifo plentyn hwynt.\n20A bydd yn y dydd hwnnw, na chwanega gweddill Israel, a'r rhai a ddihangodd o dŷ Jacob, ymgynnal mwyach ar yr hwn a'u trawodd; ond pwysant ar yr ARGLWYDD, Sanct Israel, mewn gwirionedd. 21Y gweddill a ddychwel, sef gweddill Jacob, at y DUW cadarn. 22Canys pe byddai dy bobl di Israel fel tywod y môr, gweddill ohonynt a ddychwel: darfodiad terfynedig a lifa drosodd mewn cyfiawnder. 23Canys darfodedigaeth, a honno yn derfynedig, a wna Arglwydd DDUW y lluoedd yng nghanol yr holl dir.\n24Am hynny fel hyn y dywed Arglwydd DDUW y lluoedd, Fy mhobl yr hwn a breswyli yn Seion, nac ofna rhag yr Asyriad: â gwialen y'th dery di, ac efe a gyfyd ei ffon i'th erbyn, yn ôl ffordd yr Aifft. 25Canys eto ychydig bach, ac fe a dderfydd y llid, a'm digofaint yn eu dinistr hwy. 26Ac ARGLWYDD y lluoedd a gyfyd ffrewyll yn ei erbyn ef, megis lladdfa Midian yng nghraig Oreb: ac fel y bu ei wialen ar y môr, felly y cyfyd efe hi yn ôl ffordd yr Aifft. 27A bydd yn y dydd hwnnw, y symudir ei faich ef oddi ar dy ysgwydd di, a'i iau ef oddi ar dy war di; a dryllir yr iau, oherwydd yr eneiniad. 28Daeth at Aiath, tramwyodd i Migron; ym Michmas y rhoddes ei ddodrefn i gadw. 29Aethant trwy y rhyd, yn Geba y lletyasant: dychrynodd Rama; Gibea Saul a ffoes. 30Bloeddia â'th lef, merch Galim: pâr ei chlywed hyd Lais, O Anathoth dlawd. 31Ymbellhaodd Madmena: trigolion Gebim a ymgasglasant i ffoi. 32Eto y dydd hwnnw y saif efe yn Nob; efe a gyfyd ei law yn erbyn mynydd merch Seion, bryn Jerwsalem. 33Wele, yr Arglwydd, ARGLWYDD y lluoedd, yn ysgythru y gangen â dychryn: a'r rhai uchel o gyrff a dorrir ymaith, a'r rhai goruchel a ostyngir. 34Ac efe a dyr ymaith frysglwyni y coed â haearn; a Libanus trwy un cryf a gwymp.


Powdr Magnesiwm L-threonate (778571-57-6) hplc≥98% | AASraw\n/ cynhyrchion / Powdwr Nootropics / Powdr L-threonate Magnesiwm\nSKU: 778571-57 6-. categori: Powdwr Nootropics\nMae AASraw gyda synthesis a gallu cynhyrchu o orchymyn gram i orchudd mawr o bowdr Magnesiwm L-threonate (778571-57-6), o dan reoleiddio CGMP a system rheoli ansawdd olrhain.\nPowdwr L-threonate Magnesiwm yw un o'r diffygion mwyaf yn y byd gorllewinol modern, sydd yn arbennig o dychryn o ran cymryd rhan mewn mwynau dros gamau enzymatig 300 yn y corff. Magnesiwm treonad yw un o'r ffurfiau mwyaf bio-argaeledd o fagnesiwm ac yn benodol ar gyfer gwella lefelau magnesiwm yn yr ymennydd.\nFideo powdwr Magnesiwm L-threonate\nCymeriadau powdr sylfaenol L-thonate Magnesiwm Raw\nEnw: Powdwr L-threonate Magnesiwm\nFformiwla Molecular: C8H14MgO10\nPwysau Moleciwlaidd: 294.49\nPwynt Toddi: 648 651-° C\nTemp Storio: RM\nLliw: powdr crisialog gwyn neu bron gwyn\nPowdr amrwd L-thonate Magnesiwm i wella gweithrediad yr ymennydd a hwb ychwanegol\nDefnydd o bowdr L-thonate Magnesiwm amrwd\nMae'r dosen briodol o danws magnesiwm yn ymwneud â gramau 1-2 er mwyn cynhyrchu llawer iawn o fagnesiwm elfenol. Mae'r rhan fwyaf o dystiolaeth yn cyfeirio at oddeutu 200 mg o fagnesiwm elfenol yn ddyddiol a threned yn un o'r ffynonellau gorau.\nRhybudd ar bowdr tronad L Magnesiwm L\nMae amsugno coluddyn magnesiwm yn beryglus yn dibynnu ar faint o fagnesiwm sydd ei angen ar y corff, felly nid oes llawer o sgîl-effeithiau yn gysylltiedig ag atodiad. Os oes gormod o fagnesiwm, bydd y corff yn amsugno cymaint ag sydd ei angen arno. Fodd bynnag, gall dosau gormodol achosi trallod a dolur rhydd gastroberfeddol. Ni chafwyd unrhyw sgîl-effeithiau.\nMae ymchwilwyr yn awgrymu y gallai powdwr Magnesiwm L-threonate chwyldroi maes meddyliol meddwl a helpu pawb i gyflawni a chynnal y swyddogaeth wybyddol gorau posibl ym mhob cam o fywyd.\nYn ddiolchgar, darganfu ymchwilwyr yn MIT y gall powdwr Magnesiwm L-threonate wneud y mwyaf o faint o fagnesiwm y gall eich ymennydd ei amsugno. Yn ogystal â hynny, nododd yr ymchwilwyr fod powdr Magnesiwm L-threonat wedi gwella cof tymor byr a thymor hir\nMewn ymchwil ragarweiniol a gyhoeddwyd yn y cylchgrawn enwog Neuron yn 2010, ymchwilwyr MIT wedi sgrinio pob math o fagnesiwm atodol a ddangoswyd mewn model anifail bod gan y powdwr Magnesiwm L-threonad-a dim ond Magdoriwm-L-thrydan powdwr-y gallu i groesi i'r ymennydd a chynyddu lefelau magnesiwm. Yn eu harbrofion, roedd y cynnydd hwn mewn crynodiadau magnesiwm yr ymennydd yn arwain at fuddion arsylwi mewn mesurau gwybyddol allweddol.\nManteision Magnesiwm Threonate\nPerfformiwyd ymchwil gynnar o magnesiwm treonad gan wyddonwyr yn UCLA, ond mae astudiaethau wedi ymestyn yn sgil y manteision niferus. Un o fantais fawr o magoniwm treonat yw amsugno. Mae yna hanner dwsin o wahanol fathau o fagnesiwm, gan gynnwys rhai sydd bron yn hollol annibynadwy, mae hyn yn nodwedd brin a defnyddiol.\nUnwaith y bydd y magnesiwm wedi croesi'r rhwystr gwaed-ymennydd, mae'n mynd i'r gwaith i wella ffurfio'r cof yn y tymor byr a'r tymor byr. Oherwydd bod magnesiwm yn gysylltiedig ag ensymau sy'n cyflymu llwybrau synaptig (cysylltiadau yn yr ymennydd), mae'r cymhorthion mwynau nid yn unig yn cofio yn gyflymach, ond hefyd yn eu cadw yn henaint.\nMantais arall o drawn magnesiwm yw ansawdd cysgu gwell. Yn ôl astudiaeth 2002 yn y cyfnodolyn o Pharmacopsychiatry, mae magnesiwm treonate yn modulau derbynyddion penodol a throsglwyddo o'r enw GABAergic a glutamatergic. Mae gwyddonwyr yn cael eu mesur trwy brofion EEG ar yr ymennydd i ddod o hyd i draonate magnesiwm a gynorthwyir mewn ansawdd cysgu.\nAm yr un rhesymau, mae llawer o bobl sy'n bwyta treonad magnesiwm hefyd yn teimlo'n llai straen ac yn llai pryderus nag fel arall.\nPowdr amrwd L-threonate L\nPowdr L-threonate Magnesiwm Marchnata\nSut i brynu powdr Magnesium L-threonate o AASraw\nRyseitiau powdr amrwd L-trionad L


Neil Frow - Partneriaeth Cydwasanaethau GIG Cymru\nRheolwr Gyfarwyddwr, Partneriaeth Cydwasanaethau GIG Cymru\nDros yr 20 mlynedd diwethaf mae Neil wedi meithrin profiad sylweddol yn gweithio yn y sector preifat a’r sector cyhoeddus. Mae’n gymrawd Cymdeithas y Cyfrifwyr Ardystiedig Siartredig. Ar ddechrau ei yrfa treuliodd Neil gyfnod yn gweithio yn Adran UK Aggregates Hanson PLC cyn ymuno â’r GIG yn 2005 fel aelod o Dîm Rheoli Gwasanaethau Busnes Cymru.\nYn ystod y cyfnod hwn cyflwynodd y Safon Rhagoriaeth Gwasanaethau Cwsmeriaid newydd i GIG Cymru. Yna symudodd i Fwrdd Iechyd Lleol Cwm Taf yn 2010 lle yr arweiniodd swyddogaethau contractio a chynaliadwyedd gofal iechyd yn y tîm cyllid.\nSymudodd i’w swydd bresennol fel Rheolwr Gyfarwyddwr Partneriaeth Cydwasanaethau GIG Cymru yn 2011 a bu’n flaenllaw wrth weithio gyda Llywodraeth Cymru i sefydlu trefniadau llywodraethu ar gyfer cydwasanaethau.\nSefydlwyd Partneriaeth Cydwasanaethau GIG Cymru ym mis Ebrill 2011 i ddarparu ystod o wasanaethau proffesiynol, technegol a gweinyddol o safon uchel sy’n canolbwyntio ar gwsmeriaid ac sy’n cynorthwyo byrddau ac ymddiriedolaethau iechyd yng Nghymru.\nYn ystod ei amser yn GIG Cymru, mae Neil wedi parhau â’i ddatblygiad proffesiynol ac fe’i penodwyd yn gyfarwyddwr anweithredol Gyrfa Cymru Canolbarth Cymru a Phowys yn 2009 ac yn fwy diweddar fe’i penodwyd yn gyfarwyddwr anweithredol y sefydliad newydd Dewis Gyrfa (Gyrfa Cymru) sydd yn ddiweddar wedi dod yn is-gorff sy’n eiddo’n gyfan gwbl i Lywodraeth Cymru.\nMae Neil yn frwdfrydig dros wella ansawdd gwasanaethau iechyd ac mae wedi annog gweithio mewn partneriaeth yn rhagweithiol fel catalydd i wella ansawdd gwasanaethau a’r ffocws ar gwsmeriaid.


1 Gorfennaf 2018.\nRhwydwaith Ysgogi Ffiseg\nYdych chi’n dysgu ffiseg mewn ysgol yng Nghymru? Os felly gallech fod â diddordeb yn Rhaglen Gefnogaeth y Sefydliad Ffiseg, Rhwydwaith Ysgogoi Ffiseg.\nMae ein Rhwydwaith Ysgogi Ffiseg yn gweithio gydag ysgolion partner ledled Cymru i gefnogi athrawon a myfyrwyr o ffiseg. Gall ein Hyfforddwyr Dysgu ac Addysgu Proffesiynol deilwra’r gefnogaeth i bob ysgol yn ol ei hanghenion. Mae’r rhaglen yn arbennig o addas ar gyfer athrawon sydd newydd gymhwyso neu athrawon nad ydynt yn arbenigwyr mewn addysgu ffiseg.\nOs oes gennych ddiddordeb yn y cyfle hwn neu os oes gennych unrhyw gwestiynau am y rhaglen e-bostiwch Abigail Ashton abigail.ashton@iop.org neu David Cunnah david.cunnah@iop.org. Ar hyn o bryd rydym yn recriwtio ysgolion ar gyfer y flwyddyn 2016/2017 ysgol.\nGwobr Gwyddoniaeth Rolls-Royce\nRhaglen Wobrwyo Flynyddol yw Gwobr Wyddoniaeth Rolls-Royce sy'n helpu athrawon i weithredu syniadau addysgu gwyddoniaeth neu fathemateg yn eu hysgolion a'u colegau. Gallwch gystadlu drwy dnail ai ddau lwybr. Yn gyntaf, gallwch fynychu DPP a ariennir gan ENTHUSE yn y Ganolfan Ddysgu STEM Genedlaethol, Efrog. Gellir cyflwyno'r cynllun gweithredu rydych chi'n ei baratoi fel rhan o'ch cwrs ar gyfer y Wobr Wyddoniaeth. Os na allwch fynychu cwrs yn y Ganolfan Ddysgu STEM Genedlaethol STEM gallwch gystadlu am y Wobr Wyddoniaeth trwy un o'r Partneriaethau Dysgu Gwyddoniaeth rhanbarthol. Darganfyddwch sut i fynd i mewn yma.\nLleoliadau ar gyfer athrawon STEM\nMae’r Cynllun Partneriaid Diwydiannol Athrawon (CYNGHORION) yn trefnu lleoliadau ar gyfer athrawon STEM gyda chyflogwyr peirianneg a thechnoleg. Mae cymorth ariannol ar gael ar gyfer athrawon o ysgloion y wladwriaeth er mwyn eu galluogi i gymryd rhan yn y cynllun. Bydd Gwobr bwrsari ‘ENTHUSE’ o £1,400 I helpu ysgolion i dalu am gostau athrawon cyflenwi. Ymgeisiwch yma.\n‘Be Free Range’\nByddwch yn cymryd dysgu y tu allan i’r ystafell ddosbarth i lefel newydd. Cyrsiau preswyl neu ddydd, ei nod yw ysbrydoli myfyrwyr mewn cynaliadwyedd a gweithredu amgylcheddol drwy gyfuno addysg awyr agored gyda chwaraeon antur. Mae’r tîm (sy'n cynnwys Cenhadon STEM) yn cynnig cyrsiau sy’n ymdrin ag ystod o bynciau’r cwricwlwm cenedlaethol (ar gyfer CA2 ac uwch) ar bynciau megis gwastraff bioamrywiaeth, ynni a thrafnidiaeth, yn seiliedig ar ein fferm yn Sir Benfro. Mae’r gweithgareddau’n cynnwys syrffio, caiacio, helpu gofalu am anifeiliaid fferm, cynnal arolygon bywyd gwyllt, gan greu cynnyrch newydd o pysgota, sbwriel a chwilota am fwyd. Rhagor o wybodaeth am gyrsiau yma.\nUned Addysg Gwyddoniaeth y Ddaear\nMae’r Uned Addysg Gwyddoniaet yn Ddaear (ESEU) yn cynnig ystod o weithdai rhyngweithiol ar gyfer athrawon DPP am ddim sy’n anelu i ysbrydoli hyder, cymell athrawon a myfyrwyr mewn Addysg Gwyddoniaeth y Ddaear. Am ragor o fanylion ewch i www.earthscienceeducation.com/ neu cysylltwch eseu@keele.ac.uk.\nDylunio a Thechnoleg ar gyfer athrawon cynradd drwy Cyswllt Cynradd yn cynnwys y defnydd ymarferol o wyddoniaeth, mathemateg, llythrennedd a TGCh. Am fwy o fanylion am y cyrsiau ewch i www.primaryengineer.com.


Pam fod Canolfan Gelfyddydau Chapter yn cefnogi'r gwaith o adnewyddu ac adleoli cerflun gan Garth Evans | Chapter\nYm 1972, creodd yr artist dylanwadol, Garth Evans, gerflun graddfa fawr a osodwyd yn yr Aes yng nghanol Dinas Caerdydd am gyfnod o chwe mis, fel rhan o brosiect Cerfluniau Dinesig Peter Stuyvesant lle gosodwyd 16 darn o waith yng nghanol wyth dinas yng Nghymru a Lloegr.\nRoedd y Prosiect Cerfluniau Dinesig yn nodi moment uchelgeisiol yn hanes cerfluniau cyhoeddus Prydain. Cafodd gweithiau graddfa fawr gan gerflunwyr a oedd yn rhan amlwg o drafodaethau cyfoes eu gosod yng nghanol dinasoedd prysur. Y nod oedd arddangos cerfluniau newydd oedd heb gysylltiad â'r henebion a'r cofebau cyhoeddus mwy cyfarwydd. Yn ganolog i hyn, y bwriad oedd dechrau sgyrsiau rhwng cerfluniau haniaethol a phobl a oedd yn byw ac yn gweithio mewn amgylcheddau dinesig – y tu allan i Lundain yn benodol.\nYr Artist Rhyngwladol, Garth Evans, yng Nghaerdydd\nDewisodd Garth Evans osod ei waith yng Nghaerdydd, gan mai dyma oedd man geni ei daid, a'r ddinas a oedd wrth galon ei wreiddiau yng Nghymru:\n"Magwyd fy mam ym mhentref bach glofaol Pencoed, ac roedd fy nhaid a brodyr fy mam yn lowyr yn yr ardal. Fel plentyn, treuliais hafau yn Ne Cymru, ac mae gen i atgofion byw o wrando ar fy ewythrod a dynion eraill yn siarad am eu bywydau o dan y ddaear, yn y tywyllwch – straeon am ddamweiniau a diangfeydd, trychinebau a cholledion, ac am y streiciau hir a chwerw. Ro'n i eisiau gwneud rhywbeth ro'n i'n teimlo oedd â chysylltiad â diwydiannau glo a dur De Cymru, ond ro'n i'n ofalus i beidio â'i ddisgrifio fel heneb neu gofeb. Ro'n i eisiau dod o hyd i ffurf yr oedd modd ei amgyffred, gyda phresenoldeb rhywbeth gweithredol, fel teclyn, neu forthwyl, efallai."\nLlais y Cyhoedd\nGan bryderu bod y galw masnachol cynyddol am ei waith ar y pryd yn gwneud dim ond atgyfnerthu'r status quo gwleidyddol, cymdeithasol ac economaidd, roedd Garth yn gobeithio siglo'r ddeinameg hon drwy greu cerflun a fyddai'n cysylltu â chynulleidfa y tu allan i'r byd celfyddydol.\nY bore ar ôl ei osod, aeth ati'n ddi-enw i recordio sylwadau'r bobl a oedd yn cerdded heibio iddo, gan siarad cyn lleied â phosib, ac ni chyfeiriodd at y gwrthrych fel 'cerflun'. Rhoddodd y recordiadau dilynol gipolwg unigryw ar ymatebion pobl:\n"Baswn i'n hoffi pe bai na gant arall tebyg iddo" Di-enw\n"Bydd yn dod yn amlwg i fi ryw ddydd. Ond, erbyn hynny, bydd gen i ddehongliadau gwahanol, yn dibynnu ar fy nhymer, chi'n gweld, a bydda i'n gweithio ar hyn – achos mae'n bryfoclyd" Dyn rhif 41\n"Jyst celf yw e, ie?" Gŵr\n"Mae'n waith gan ddyn sydd wedi rhoi ei fywyd iddo!" Dyn rhif 20\n"Does dim llawer o harddwch ynddo. Alla i ddim gweld dim harddwch o gwbl yn hwnna" Y Dyn Cyntaf\nAr ddiwedd yr arddangosfa chwe mis o hyd, symudwyd pob cerflun a oedd yn rhan o'r prosiect i leoedd eraill – gwerthwyd rhai, a dinistriwyd eraill. Ail-leolwyd cerflun Garth i Swydd Gaerlŷr, gan aros o dan ei berchenogaeth, ac yno mae wedi'i guddio rhag y cyhoedd ers dros bedwar degawd.\nMae'r blynyddoedd wedi dangos eu hôl ar y gwaith, ac rydym yn gobeithio y bydd yr ymgyrch, i ddechrau, yn golygu y gallwn ni gynnal y gwaith adfer arbenigol sydd ei angen i atal rhagor o ddifrod i'r cerflun pwysig hwn, a difrod na fyddai modd ei adfer. Yn ail, byddwn ni'n gallu dychwelyd y gwaith i'w leoliad gwreiddiol yng Nghaerdydd am chwe mis – tua hanner can mlynedd ar ôl ei arddangos yn y ddinas y tro cyntaf – lle bydd yr artist yn recordio ymatebion a sylwadau'r rhai sy'n cerdded heibio iddo unwaith eto, i fesur sut mae perthynas y cerflun gyda'r ddinas a'r sylwebydd dinesig wedi newid.\nGwaith Chapter gyda Garth Evans\nMae'r prosiect hwn yn ffurfio rhan bwysig o ddathliad ehangach gwaith Garth yng Nghaerdydd. I gyd-fynd â'r prosiect, bydd arddangosfa unigol fawr yng Nghanolfan Gelfyddydau Chapter (arddangosfa gyntaf yr artist yng Nghymru ers 1976). Bydd yr arddangosfa'n lansio ym mis Mai 2019, a bydd yn cynnwys gweithiau arwyddocaol o'r saithdegau hyd heddiw.\nBydd y prosiect hefyd yn cynnwys cynhyrchiad theatrig o 'Cardiff', drama wreiddiol wedi'i haddasu o recordiadau 1972 gan Leila Philip, Athro Llenyddiaeth a dramodydd sydd wedi ennill gwobrau. Cwmni Three A Productions sy'n cynhyrchu'r ddrama, a llwyfannwyd hi yn y Duplex yn Ninas Efrog Newydd ym mis Ionawr 2017. Bydd ail berfformiad o 'Cardiff', wedi'i haddasu a gydag actorion lleol, yn cyd-fynd â'r arddangosfa unigol, a bydd yn cael ei pherfformio yn Theatr Seligman Chapter ym mis Medi 2019.\nUnwaith i'r prosiect chwe mis o hyd ddod i ben, bydd yr artist yn rhoi'r cerflun yn rhodd i Gymru, ac rydym wedi gallu sicrhau cartref parhaol iddo a fydd yn golygu y bydd y gwaith yn weladwy i'r cyhoedd ac y bydd yn derbyn gwaith cynnal a chadw priodol am flynyddoedd i ddod.\nSut allwn ni helpu i wireddu hyn?\nMae Chapter wedi bod yn chwilio am arian gan y sector preifat ers dros ddeng mlynedd er mwyn cyflawni llawer o'i phrosiectau mwyaf uchelgeisiol. Mae cyfraniadau gan unigolion wedi ffurfio rhan o'r strategaeth hon, oedd â'r nod o ymgysylltu'n well gyda'n cynulleidfaoedd ac amlygu'r effaith y gall eu cefnogaeth – drwy gyfraniadau ar bob lefel – ei chael.\nMae Chapter wedi cael ei chydnabod ers cryn amser am ei hagwedd tuag at ddyngarwch unigol – yn gyntaf gan Lywodraeth Cymru am ein cyfranogiad yn un o'r 'Dyddiau Mawrth Rhoi' cyntaf erioed, a gan Gyngor Celfyddydau Cymru sy'n mynd ati i'n hannog ni i fod yn arloesol ac yn uchelgeisiol yn ein hymdrechion i godi arian.\nAeth Chapter at elusen Art Fund i gael cefnogaeth ar gyfer hyn, ein hymgyrch cyllido torfol ar-lein gyntaf, ac rydym yn gobeithio y bydd awydd pobl i fod yn ddyngarol yn golygu y byddan nhw'n sylweddoli y bydd eu cyfraniadau, mawr neu fach, yn gwneud newid sylweddol.\nMae cynulleidfa y cysylltir â hi'n well yn fwy tebygol o gyfrannu, ac mae adroddiad 'The Status of UK Fundraising Benchmark Report' gan Blackbaud a'r Sefydliad Codi Arian yn 2018 yn dangos mai cyfraniadau gan unigolion yw'r ffynhonnell incwm bwysicaf i elusennau wrth godi arian, gyda 28% o ymatebwyr mewn arolwg diweddar yn nodi hyn fel y ffynhonnell bwysicaf, wedi'i ddilyn gan ffioedd, incwm a enillir, a grantiau yn y drefn honno.Drwy ddewis gweithio gyda sefydliad cenedlaethol fel Art Fund, rydyn ni'n credu y byddwn yn llwyddo i ddenu cyfraniadau ehangach i Gymru gan unigolion nad ydynt o bosib yn ymwybodol o'r angerdd a'r talent sydd i'w gael yn sector creadigol Cymru. Mae'n cynnig cyfle gwych, nid yn unig i Chapter, ond i'r sector ehangach ymelwa ac i ddechrau cyrraedd cynulleidfaoedd a noddwyr ledled gwledydd Prydain.\nCynhelir yr ymgyrch tan 14 Ionawr 2019.Gallwch wneud cyfraniad drwy www.artfund.org/save-our-sculpture.


Tsieina Corn Gwallt Peiriant Gwneuthurwyr, Cyflenwyr a Ffatri - Cynhyrchion Cyfanwerthu - Jiangsu Liangyou Peirianneg Mecanyddol Rhyngwladol Co, Ltd\nPeiriant Gwallt Corn\nDefnyddir y peiriant malu corn ar gyfer malu deunyddiau crai gan felinau bwyd anifeiliaid mawr a chanolig, da byw a dŵr. Gellir ei ddefnyddio hefyd ar gyfer malu gwair a fferyllfa. Gall y deunyddiau crai grwynnog, megis corn, sorghum, gwenith, ffa, ac ati gael eu malu.\nCyflwyno syml peiriant malu corn\n1. Defnyddir y peiriant malu corn ar gyfer malu deunyddiau crai gan felinau bwyd anifeiliaid mawr a chanolig, da byw a dŵr. Gellir ei ddefnyddio hefyd ar gyfer malu gwair a fferyllfa. Gall y deunyddiau crai grwynnog, megis corn, sorghum, gwenith, ffa, ac ati gael eu malu.\n2. Mae peiriant malu wedi ei gynhyrchu yn deillio o felin morthwyl math cylchgrith ac fe ellir gwella effeithlonrwydd gan 45% -90% yn cymharu â melin morthwyl cyffredinol.\nGall peiriant malu 3.FDSP gynhyrchu bwydydd dŵr cymwys dan lwyth llawn gyda φ0.8, sgrin φ1.0 a lleihau jam yn sylweddol. Gellir gwireddu malu bras a chywir heb newid sgriniau.\n4. Mae'r dyhead cywir yn gallu gwneud deunyddiau mynd trwy'r sgrin yn gyflym, lleihau tymheredd y siambr malu a chynyddu allbwn yn effeithiol.\nDangos Manylion y grinder i'w werthu\n● prosesu CNC, gyda chywirdeb uchel\n● Proses arbennig o forthwyl, gydag amser y gwasanaeth hir\n● Siemens modur a dwyn SKF\n● Pris rhesymol\n● Gweithdy di-lwch\n● Gyda CE, Ardystiad ISO9001.\n● Cynhyrchion Patent o GRWP FDSP.\nCynnyrch Wedi'i Gorffen\nLluniau Cynnyrch o Melin Hammer\nImpeller: Gan ddefnyddio bwydo trosi amlder, yn fwy hyblyg\nMae cawod dwbl, 4 plât crithro, yn ymestyn bywyd\nMae FDSP wedi gwerthu peiriannau Peiriannau a gwrtaith Feed ledled Tsieina a'i allforio i Korea, De Affrica, Rwsia, Gwlad Thai, Taiwan, Philippines, Malaysia, Awstralia, yr Aifft, Syria, Nigeria, Ethiopia, India, Bangladesh, Pakistan, Iran ac ati.\n1. Cafodd set gyflawn o linell gynhyrchu gwrtaith gyda chynhwysedd o 10tph ei allforio i Dde Korea yn 2008;\n2.a cafodd set gyflawn o linell gynhyrchu pelenni glo wedi'i bwmpio gyda chynhwysedd o 30t / h ei allforio i Dde Affrica yn 2009.\n3. Cafodd tri set o linellau cynhyrchu porthiant eu hallforio i'r Aifft gyda chynhwysedd o 10tph, 15tph a 20tph yn ôl eu trefn o 2010 i 2012.\n4. Cafodd model mawr o felin pelenni â chynhwysedd o 25tph ei allforio i Wlad Thai yn 2013.\nModel Dia. O Rotor (mm)\nLled y Mwydr\nCyflymder Rotor (rpm)\nPŵer (kw) Allbwn (t / h)\nPâr o: Melin Hammer porthiant anifeiliaid ar gyfer llifanu Corn, gwenith, epocsideiddio\nNesaf: Mathru brwyliaid Hammer bwyd anifeiliaid\nPeiriant cymysgu bwyd anifeiliaid cyw iâr\nPyllau Bwydydd Crumbler


Gofal Sylfaenol: Diffyg Hawliau i'r Gymraeg | Cymdeithas yr Iaith Gymraeg\nGofal Sylfaenol: Diffyg Hawliau i'r Gymraeg\nCyhoeddwyd gan Anhysbys ar Llun, Gorff 25th am 10:08 yb\nYsgrifennwn atoch â chryn bryder ynghylch Safonau'r Gymraeg ym maes iechyd a gyhoeddwyd gennych chi ar 14eg Gorffennaf. Fe gofiwch eich bod wedi ymrwymo cyn yr etholiad i ddatgan eich bod eisiau:\n"defnyddio’r Gymraeg ymhob rhan o fywyd er mwyn sicrhau mai’r Gymraeg yw’r iaith naturiol o’r crud i’r bedd"\nFodd bynnag, credwn fod Safonau'r Gymraeg arfaethedig ym maes iechyd yn gweithredu'n groes i'r ymrwymiad hwnnw.\nBwriadwn, maes o law, ymateb i'r ymgynghoriad yn llawn, ond rhaid yw tynnu eich sylw at faterion o bwys eithriadol sy'n codi cwestiynau am ddilysrwydd yr ymgynghoriad fel y'i cyhoeddwyd.\nDim hawliau i'r cyhoedd wrth ymwneud â darparwyr gwasanaethau sylfaenol\nMae mannau gwan o bwys sylweddol i ddefnydd y cyhoedd o'r Gymraeg yn y rheoliadau hyn. Fel y maent, ni fyddai unrhyw hawliau gan y cyhoedd wrth ymwneud â'u meddygfa leol, sef y prif gyswllt gyda'r gwasanaeth iechyd yn y rhan fwyaf o achosion.\nYn lle cryfhau hawliau pobl i'r Gymraeg wrth ymwneud â'u meddygfa leol a gwasanaethau gofal sylfaenol eraill, mae'ch rheoliadau yn gadael pobl ar lawr gwlad mewn sefyllfa hollol anobeithiol pan ddaw hi at ddelio â rheng flaen y gwasanaeth iechyd.\nMae cwynion di-ri am ddiffyg gwasanaethau Cymraeg elfennol ym maes gofal sylfaenol, o ddiffyg gwasanaeth derbynfa Cymraeg, diffyg staff sy'n siarad Cymraeg i ddiffyg arwyddion a gwefannau Cymraeg. Fel dywedodd Comisiynydd y Gymraeg yn ei hymholiad swyddogol cyntaf "Fy iaith, fy iechyd: ymholiad i’r Gymraeg mewn gofal sylfaenol":\nYmhellach, ac fel y gwyddoch, cafwyd argymhelliad clir gan Gomisiynydd y Gymraeg yn ei hadroddiad am yr ymchwiliad ynglŷn â maes iechyd:\nMae pobl yn defnyddio'r gwasanaeth iechyd pan maent ar eu mwyaf bregus, felly mae'n hanfodol bwysig eu bod yn medru cyfathrebu yn yr iaith maent yn teimlo'n fwyaf cyfforddus yn ei siarad.\nPrin bod y Safonau'n gwneud unrhyw beth i newid y sefyllfa, oherwydd eich penderfyniad i wanhau'r rheoliadau presennol sydd eisoes yn weithredol ar gyfer cynghorau, parciau cenedlaethol a Llywodraeth Cymru. Fel y gwyddoch, mae'r rheoliadau arfaethedig ym maes iechyd (yn wahanol I'r Safonau ar gyfer cynghorau) yn datgan:\nYn wir, mae'r dyletswyddau felly yn llawer gwannach na phe bai'r feddygfa yn gontractwyr i gynghorau lleol. Fel y gwyddoch, mae dyletswyddau iaith awdurdodau lleol (Rheoliadau Safonau’r Gymraeg (Rhif 1) 2015) yn datgan bod unrhyw wasanaethau a ddarperir ar ran corff, megis contractiwr sy'n darparu gwasanaeth gofal mewn cartref pobl hŷn, yn gorfod darparu yr un hawliau iaith â nhw. Ym maes iechyd, byddai hyn wedi golygu creu'r hawl i gymorth Cymraeg mewn apwyntiad yn eich meddygfa leol. Yn lle hynny, mae ychydig o ddyletswyddau (Safonau 83 – 97 arfaethedig) ar Fyrddau Iechyd, megis un i annog defnydd o fathodynnau iaith mewn meddygfeydd a gwasanaethau gofal sylfaenol eraill. Nid yw'r rhain yn creu hawliau i'r cyhoedd mewn unrhyw ddiffiniad ystyrlon o hawl, nac yn caniatáu i gleifion dderbyn eu triniaeth yn Gymraeg, dim ond creu dyletswydd wan ar y Bwrdd Iechyd sy'n anweithredol ac yn gwbl ddiwerth o safbwynt y defnyddiwr sy'n ceisio derbyn gwasanaeth. Ni fydd hawl gan bobl i fynnu gwasanaeth derbynfa nac apwyntiad yn Gymraeg mewn meddygfa.\nNodwn ymhellach, ei bod yn glir o'ch ymgynghoriad eich bod wedi blaenoriaethu buddiannau cyrff dros fuddiannau'r cyhoedd, gan ddweud:\nNid ydym yn credu eich bod wedi cyd-bwyso hyn yn rhesymol na chymesur o safbwynt y defnyddiwr. Mae'n glir bod eich swyddogion wedi dewis yr opsiwn mwyaf hawdd iddynt eu hunain a hefyd i'r cyrff hynod o gyfoethog hyn ar draul hawliau'r cyhoedd.\nMae'n rhaid dweud hefyd bod yr honiad canlynol yn eich dogfen ymgynghorol yn un o'r rhai mwyaf gwrthnysig rydym erioed wedi ei weld:\nMae'r rhesymeg hon yn ymgais i droi dadl dros eglurder hawliau i'r cyhoedd yn rheswm dros beidio â chreu hawliau o gwbl. Yn wir, fe fyddai'n symlach pe na bai hawliau i'r Gymraeg gan y cyhoedd o gwbl. Byddai'n sefyllfa eglur iawn, fyddai ddim hawliau i'r Gymraeg o gwbl. Ond mae'n sarhaus i ddadlau bod hyn yn rheswm teg dros ddod i'r casgliad rydych chi wedi dod iddo.\nYmhelaethwn ar ein barn lawn ar y materion hyn yn ein hymateb ffurfiol i'r ymgynghoriad, ond hoffem restru ambell i bryder arall am y rheoliadau.\nRydych chi wedi gwanhau'r hawl fwy cyffredinol i gael "cyfarfodydd yn ymwneud â llesiant" yn Gymraeg, sydd eisoes yn weithredol i bobl sy'n delio â Llywodraeth Leol, Llywodraeth Cymru a pharciau cenedlaethol. Credwn fod hyn yn enghraifft o flaenoriaethu buddiannau'r cyrff dros eglurder i'r cyhoedd, heb sôn am fynd yn groes i rai o brif amcanion Mesur y Gymraeg (Cymru) 2011.\nMae rhai o'r hawliau, sy'n weithredol ar rai cyrff cyhoeddus yn barod, wedi eu hepgor yn gyfan gwbl o'r Safonau. Mae hynny'n annoeth tu hwnt gan y byddai'n golygu na fyddai hyblygrwydd gan y Comisiynydd i benderfynu gosod y ddyletswydd ar gyrff a chynnig rhagor o amser iddynt gyrraedd y gofyniad hwnnw. Credwn fod hyn yn amlygu diffyg dealltwriaeth cyfreithwyr a rhai o swyddogion y Llywodraeth o'r broses gosod Safonau. Yn benodol, credwn fod yr awgrym o hepgor yr hawl i wasanaeth ffôn cyfan gwbl Gymraeg (Safon 18, Rheoliadau Safonau’r Gymraeg (Rhif 1) 2015) a'r hawl i bob dogfen yn Gymraeg (Safon 40, Rheoliadau Safonau’r Gymraeg (Rhif 1) 2015) o'r rheoliadau arfaethedig, yn fethiant difrifol ar eich rhan.\nMae'r pwyntiau uchod yn faterion difrifol iawn, a chredwn nad ydych chi wedi rhoi sylw dyladwy, fel sy'n ofynnol i chi ei wneud o dan Fesur y Gymraeg (Cymru) 2011, i ddau adroddiad gan Gomisiynydd y Gymraeg ynghylch gofal sylfaenol wrth lunio'r ymgynghoriad hwn. Os ydych yn honni i chi roi sylw dyladwy i'r adroddiadau, credwn eich bod wedi dod i gasgliad cwbl afresymol. Ymhellach, credwn i chi ystyried prawf 'rhesymoldeb a chymesuredd' o safbwynt y cyrff yn unig, yn hytrach na'r hyn sy'n rhesymol a chymesur o safbwynt y defnyddiwr sy'n ceisio derbyn gwasanaeth.\nMae'r Safonau hyn yn gyfle i fynd i'r afael â'r problemau enbyd sydd yn y gwasanaethau iechyd o ran diffyg gwasanaethau a thriniaeth yn Gymraeg. Fodd bynnag, ni fanteisiwyd ar y cyfle hwn i wella'r gofal i siaradwyr Cymraeg gan nad yw'r Safonau arfaethedig yn cynnwys gwasanaethau iechyd sylfaenol.\nMae'r ymgynghoriad yn un a fydd yn effeithio ar filoedd ar filoedd o bobl, yn eu plith y bobl fwyaf bregus yn ein cymdeithas. Byddwn yn ystyried pob opsiwn sydd gyda ni felly, er mwyn sicrhau bod gan bobl hawliau cadarn a chyflawn yn y maes hollbwysig hwn.\ncc: Vaughan Gething AC, Gweinidog Iechyd\nSian Gwenllian AC, Rhun ap Iorwerth AC, Suzy Davies AC, Angela Burns AC,


Hosea 11 (BWM) - Bible Society\nHosea 11 BWM\n1Pan oedd Israel yn fachgen, mi a’i cerais ef, ac a elwais fy mab o’r Aifft. 2Fel y galwent arnynt, felly hwythau a aent o’u gŵydd hwy; aberthasant i Baalim, llosgasant arogl-darth i ddelwau cerfiedig. 3Myfi hefyd a ddysgais i Effraim gerdded, gan eu cymryd erbyn eu breichiau; ond ni chydnabuant mai myfi a’u meddyginiaethodd hwynt. 4Tynnais hwynt â rheffynnau dynol, â rhwymau cariad; ac oeddwn iddynt megis y rhai a godant yr iau ar eu bochgernau hwynt; a bwriais atynt fwyd.\n5Ni ddychwel efe i wlad yr Aifft; ond yr Asyriad fydd ei frenin, am iddynt wrthod troi. 6A’r cleddyf a erys ar ei ddinasoedd ef, ac a dreulia ac a ysa ei geinciau ef, am eu cynghorion eu hun. 7A’m pobl i sydd ar feddwl cilio oddi wrthyf fi; er iddynt eu galw at y Goruchaf, eto ni ddyrchafai neb ef. 8Pa fodd y’th roddaf ymaith, Effraim? y’th roddaf i fyny, Israel? pa fodd y’th wnaf fel Adma? ac y’th osodaf megis Seboim? trodd fy nghalon ynof, a’m hedifeirwch a gydgyneuwyd. 9Ni chyflawnaf angerdd fy llid: ni ddychwelaf i ddinistrio Effraim, canys Duw ydwyf fi, ac nid dyn; y Sanct yn dy ganol di; ac nid af i mewn i’r ddinas. 10Ar ôl yr Arglwydd yr ânt; efe a rua fel llew: pan ruo efe, yna meibion o’r gorllewin a ddychrynant. 11Dychrynant fel aderyn o’r Aifft, ac fel colomen o dir Asyria: a mi a’u gosodaf hwynt yn eu tai, medd yr Arglwydd. 12Effraim a’m hamgylchynodd â chelwydd, a thŷ Israel â thwyll; ond y mae Jwda eto yn llywodraethu gyda Duw, ac yn ffyddlon gyda’r saint.


Astudiaeth Achos - Kelray Building Maintenance Ltd\nCwmni o Ferthyr Tudful yw Kelray Building Maintenance Ltd sy’n cynnig gwasanaethau adeiladu ar draws Cymru a de-orllewin Lloegr.\nGyda 30 mlynedd o brofiad o fewn y diwydiant, arferai Carl Raynes, y Rheolwr Gyfarwyddwr weithio fel unig fasnachwr cyn iddo sefydlu cwmni cyfyngedig yn 2004. Mae'r cwmni yn darparu gwasanaethau cynnal a chadw adeiladau, adeiladu, rheoli eiddo ac amgylchedd hylan. Rydym yn arbenigo mewn adnewyddu ffatrïoedd a gosod lloriau diwydiannol.\nDros y blynyddoedd, mae llwyddiant Kelray wedi mynd o nerth i nerth ac rydym yn ymfalchïo yn ein henw da a'r berthynas gref a pharhaus sy'n bodoli rhyngom ni â chleientiaid proffil uchel. Yn 2005, roedd Kelray\nyn falch o ennill Gwobr Datblygu Busnes am ddatblygu 'Gwasanaeth i Gwsmeriaid, Effeithlonrwydd Busnes a Hyfforddi Staff'. Wedi hynny, cafodd y cwmni ei wahodd i 10 Stryd Downing i gael cydnabyddiaeth am waith y cwmni o fewn y diwydiant.\nMae Kelray wedi bod yn gweithio gyda GwerthwchiGymru am nifer o flynyddoedd ac mae wedi elwa ar hynny. Rydym wedi bod i nifer o gyfarfodydd ac rydym yn cael yr wybodaeth ddiweddaraf am y swyddi sy'n berthnasol i'r math o waith yr ydym yn ei wneud. Rydym wedi cael nifer o gontractau yn sgil ein cysylltiad â GwerthwchiGymru. Y contract mwyaf gwerthfawr inni oedd contract blwyddyn gyda Chyngor Torfaen yn 2011.\nRoedd y contract yn cynnwys gwneud gwaith ar dai i bobl ddigartref o fewn eu cymunedau lleol. Roedd y gwaith yn cynnwys adnewyddu eiddo gwag a gwneud y gwaith cynnal a chadw yn ôl yr angen. Cyflogwyd staff chwanegol i gwblhau’r gwaith. Gwnaethom fwynhau gweithio ar y prosiect hwn a chynorthwyo'r gymuned.\nWedi inni gofrestru gyda GwerthwchiGymru mae wedi bod yn haws dod o hyd I brosiectau posibl o fewn ein sector, ac mae'n rhoi'r cyfle inni i werthu ein cwmni'n effeithiol i gwsmeriaid.\nGwybodaeth cyfryngau cymdeithasol:


8 o bob 10 siopwr yn ffafrio cynnyrch o Gymru meddai Adroddiad | Business Wales\n8 o bob 10 siopwr yn ffafrio cynnyrch o Gymru meddai Adroddiad\nMae 8 o bob 10 siopwr yng Nghymru'n credu bod bwyd a diod o Gymru o Ansawdd Gwych, yn Blasu'n Wych ac y bydden nhw wastad yn prynu cynnyrch o Gymru pe bai'r pris yn iawn.\nDyma rai o brif gasgliadau adroddiad newydd gan Fwyd a Diod Cymru ar 'Werth Cymreictod'. Mae'r canfyddiadau eraill yn cynnwys:\nMae siopwyr y tu allan i Gymru'n credu bod Cymru'n adnabyddus am ansawdd ei bwyd a'i diod a'u bod am gefnogi bwyd a diod o Gymru. Dywedodd 29% y caren nhw weld mwy o fwyd a diod o Gymru yn eu siopau.\nMae pobl yn fwy tueddol o ddefnyddio'r gair 'naturiol' i ddisgrifio bwyd a diod o Gymru na bwyd a diod o Brydain.\nMae sgôp aruthrol i gynnyrch o Gymru dyfu ac mae cefnogaeth gref ymhlith siopwyr i fwyd a diod o Gymru. Mae'r dystiolaeth yn awgrymu bod brand Cymru yn cydfodoli'n hapus â brand Prydain ac yn ei gyfoethogi.\nHyrwyddo bwyd a diod o Gymru ar lefel genedlaethol a rhyngwladol yw un o flaenoriaethau Llywodraeth Cymru ac mae nifer cynyddol o frandiau Cymreig yn cael eu cydnabod ledled y byd. Gwelwyd hyn yn nigwyddiad diweddar BlasCymru / TasteWales a ddenodd brynwyr o mor bell â Hong Kong, yr UAE a'r Unol Daleithiau.\nRoedd Ysgrifennydd y Cabinet dros yr Amgylchedd a Materion Gwledig, Lesley Griffiths yn fawr ei groeso i'r adroddiad. Dywedodd:\n"Yn y blynyddoedd diwethaf, mae bwyd a diod o Gymru yn datblygu enw da haeddiannol am fod yn unigryw ac o ansawdd uchel. Yn brawf o hynny y mae'r ffaith bod un deg pedwar cynnyrch o Gymru wedi ennill y statws mawr ei fri - "Enw Bwyd Gwarchodedig".\n"Mae gennym darged uchelgeisiol i weld y diwydiant yn cynyddu 30% i £7bn erbyn 2020. Er bod heriau mawr yn ein hwynebu, ac nid y lleiaf o'r rheini yw'n bod yn gadael yr Undeb Ewropeaidd , rwy'n hyderus y gallwn eu trechu o barhau i hyrwyddo natur unigryw ac arbennig ein cynnyrch.\n"Mae'r adroddiad yn dangos bod cefnogaeth gref i fwyd a diod o Gymru a bod defnyddio eu "Cymreictod" i gryfhau eu sefyllfa yng Nghymru a thu hwnt yn dod â manteision pendant."\nDywedodd Andy Richardson, Cadeirydd Bwrdd Diwydiant Bwyd a Diod Cymru:\n"Testun calondid mawr inni fel Bwrdd y Diwydiant yw bod yr ymchwil yn dangos pwysigrwydd Cymreictod ein cynnyrch ac mae'n cyfiawnhau ein hyder yn ein sector bwyd a diod. Rydym yn falch o'r cynnyrch y mae'n busnesau'n eu cynhyrchu ac mae'r ymchwil hon yn profi bod ein cwsmeriaid yn teimlo'r un ffordd."


Felly, a ydych chi'n barod i gymryd y cam cyntaf tuag at yr holl gyfleoedd a buddion y gall y Cadetiaid Tân eu cynnig i chi?\nMae Cadetiaid Tân yn rhaglen ymgysylltu ieuenctid gyffrous sy'n cynnig cyfle i bobl ifanc ymgysylltu â Gwasanaeth Tân ac Achub Canolbarth a Gorllewin Cymru ac ennill cymhwyster credadwy a sgiliau bywyd y gallant eu defnyddio yn y gweithle.\nPoeni am ffitio i mewn? Mae cydraddoldeb yn rhan ganolog o etheg y Cadetiaid Tân. Mae profiad y cadetiaid yn agored i bawb, felly beth bynnag fo'ch cenedligrwydd, cefndir neu allu, p'un a ydych chi'n wryw neu'n fenyw, os ydych chi rhwng 13 a 17 oed gallwch chi ymuno â ni. Os ydych chi'n uwch na'r grŵp oedran hwn beth am ystyried dod yn un o'n Gwirfoddolwyr.\nI lenwi'r ffurflen gais bydd angen i chi:\nSicrhewch fod gennych 15 munud i lenwi'r ffurflen,\nGwybod pa leoliad yr hoffech wneud cais amdano, a\nSicrhewch fod eich rhiant / gwarcheidwad wrth law, bydd ganddyn nhw ychydig o gwestiynau i'w hateb hefyd!\nCam 1 o 9\nYdych chi eisoes wedi bod yn ymwneud â’r Gwasanaeth Tân ac Achub? (Yn ymwneud â Digwyddiad, mynychu Criw Craidd neu gymryd rhan mewn Prosiect i bobl Ifanc megis Prosiect Phoenix, Ymladdwr Tân am Ddiwrnod ac ati). Os felly, rhowch fanylion os gwelwch yn dda:\nNodwch y grŵp yr ydych chi’n ymgeisio ar ei gyfer: *\nCadét Tân (13 – 16 Oed)\nAber-craf Blaendulais Dyffryn Amman Y Drenewydd Treforys


HANESWYR AC YSGRIFENNU HANES IB\nHY30610, HA &HY30020\nDarlithoedd 10 darlith wythnosol x 50 munud\nSeminarau / Tiwtorialau 5 seminar (pob pythefnos) x 50 munud\nArholiad Ailsefyll Papur arholiad amser rhydd Papur arholiad amser rhydd deuddydd dau ateb hyd at 2,000 o eiriau yr un. 100%\nArholiad Semester Papur arholiad amser rhydd Papur arholiad amser rhydd deuddydd dau ateb hyd at 2,000 o eiriau yr un. 100%\ndangos ymwybyddiaeth o ddatblygiadau pwys yn hanesyddiaeth y Gorllewin\ngwahaniaethu'n ddeallus rhwng traddodiadau ac agweddau hanesyddiaethol\nystyried yn feirniadol gwaith haneswyr unigol a chymunedau o haneswyr\nesbonio datblygiadau hanesyddiaethol yng nghyd-destun symudiadau deallusol a newid sefydliadol, gwleidyddol, cymdeithasol a diwylliannol\nystyried yn fwy beirniadol ysgrifennu hanesyddol a astudiwyd fel rhan o'r cynllun gradd\ndatblygu sgiliau llafar ac ysgrifenedig drwy waith seminar a'r arholiad.\nBu trai a llanw cyson o fewn y ddisgyblaeth hanesyddol, gyda gwahanol syniadaeth, agwedd a methodoleg yn datblygu ymhlith ymchwilwyr ac awduron hanes. O fewn y modiwl hwn, edrychir ar y newidiadau a datblygiadau hyn o fewn y ddisgyblaeth hanesyddol drwy ganolbwyntio ar nifer o enghreifftiau penodol a ddaeth yn amlwg yn ystod y cyfnod y bu hanes yn bwnc academaidd, o ddiwedd y bedwaredd ganrif ar bymtheg ymlaen. Olrheinir nifer o gymunedau o haneswyr a ddatblygodd yn ddylanwadol ar wahanol adegau, gan rannu agwedd cyffredin a dulliau tebyg, gan ystyried beth oedd eu tarddiad, eu cymhellion a maint eu dylanwad.\nAstudia'r modiwl hwn y modd y digwydd newidiadau o fewn ymchwil ac ysgrifennu hanes. Y mae'n annog myfyrwyr i ystyried sut y mae haneswyr yn mynd ati i astudio ac ysgrifennu hanes, fel sylfaen ar gyfer eu gwaith mewn modiwlau mwy penodol o ran amser ac ardal.\nIntroduction: Paradigm Shifts and the Study of History\nNamier and Namierism\nThe Annales `School' and the search for a `total history'\nDefending the Revolution: History, Politics and the USSR\nBritain: The Rise of Economic and Social History\nSocial History in Britain since the Second World War\nKarl Marx and British 'Marxist' historians: The Emergence of `History from Below'\nCultural History and the Linguistic Turn\nSeminarau (pob pythefnos). 5 sesiwn allan o'r pynciau canlynol:\n1. Newid patrwm wrth astudio hanes\n2. Namier a Namieraeth\n3. Ysgol yr Annales a `hanes cyflawn'\n4. Amddiffyn y chwyldro: Hanes, gwleidyddiaeth a'r Undeb Sofietaidd\n5. Twf hanes cymdeithasol ac economaidd.\n6. Hanes cymdeithasol ym Mhyrdain ers yr Ail Ryfel Byd\n7.Karl Marx a haneswyr Marcsaidd ym MHrydain: `Hanes o'r gwaelod'\n8.Hanes Menywod a Rhywedd\n9. Hanes diwylliannol\n10. Her ol-foderniaeth\nTraddodir y darlithoedd yn Saesneg a chynhelir y seminarau yn Gymraeg .\nGwaith Tim Deall y cysyniad o ddeinameg grwp; cyfrannu at osod targedau grwp; cyfrannu'n effeithiol at gynllunio gwaithgareddau grwp; cymryd rhan weithredol mewn gweithgareddau grwp; ymarfer medrau trin a thrafod, a medrau perswad; gwerthuso gweithgareddau grwp a chyfraniad personol.\nSgiliau pwnc penodol Datblygu dealltwriaeth o berthynas hanes proffesiynol a disgyblaethau eraill a'r gwahanol ddulliau ac agweddau y gall haneswyr eu mabwysiadu wrth fynd ati i ymchwilio ac ysgrifennu hanes.


Cydlynydd y Safle - Llyfrgelloedd\nRydym yn chwilio am unigolyn brwdfrydig ac ymroddedig i reoli'r ddarpariaeth o wasanaethau rheng flaen o ddydd i ddydd yn Llyfrgelloedd Dinbych-y-pysgod, Saundersfoot ac Arberth (mae'r olaf mewn partneriaeth a gwirfoddolwyr o'r gymuned leol). Mae hon yn swydd reoli sydd ag ychydig o oriau rheng flaen ar yr amserlen. Mae angen hyblygrwydd yn eich dulliau ac angerdd am lyfrgelloedd. Gweler y Disgrifiad Swydd llawn am ragor o wybodaeth.\nMae profiad o reolaeth weithredol o lyfrgelloedd a dyletswyddau rheng flaen y llyfrgell yn hanfodol.\nBydd angen gwiriad y Gwasanaeth Datgelu a Gwahardd (DBS).


Sgwrs Wicipedia:Wici GLAM - Wicipedia\nSgwrs Wicipedia:Wici GLAM\n1 Yr enw GLAM\n2 A'r enillydd ydy...\n3 Deunydd ar gyfer astudiaethau cyflwyniadau\n3.1 Astudiaethau Achos\nYr enw GLAM[golygu cod y dudalen]\nMae pethau pwysicach i'w hystyried nag enw, ond mae'n bwysig ei gael yn iawn o'r cychwyn. Ddim yn siwr os dylem gadw'r teitl GLAM. Hyd yn oed gyda'r esboniad am beth mae'n sefyll drosto. Dw in ffafrio Partneriaethau Diwyllianol neu debyg. Mae'r dudalen yma hefyd yn un da am resymau dros ( a falle peidio!) ffurfio partneriaethau gyda Wicipedia.--Ben Bore (sgwrs) 15:11, 9 Tachwedd 2012 (UTC)\nGan nad oeddem wedi trafod bathiad Cymraeg o GLAM, roedd yn haws jest defnyddio'r talfyriad Saesneg, dros dro. Wrth gwrs, mi fydd angen bathu un Cymraeg - un slic, naturiol, ond dros dro - nes ein bod wedi cytuno ar enw Cymraeg, rhaid oedd defnyddio GLAM. Beth am ymestyn a thalfyru dy gynnig "Partneriaethau Diwyllianol" i PAD? Gallwn wedyn ei uno gyda geiriau pwrpsaol fel y codant e.e. PADgyfarfod, PADwici. Llywelyn2000 (sgwrs) 05:47, 10 Tachwedd 2012 (UTC)\nHyd yn oed wedyn, os ydy rhywun sy'n anghyfarwydd gyda Wicipedia yn digwydd glanio ar yr Hafan Datblygu, mae peryg na fyddent yn clicio ar ddolen neu dab sy ond yn dweud GLAM/Wici GLAM/PAD/Wici PAD, ac felly mae'n bwysig osgoi acronymau a'r dudalennau blaen. Byddai 'Partneriaeth/Partneriaethau Diwyllianol' cael a chael yn ffitio mewn tab dw i'n meddwl. Wedi dweud hynny, falle tydy 'Partneriaethau Diwyllianol' ddim yn dweud yn glir beth sydd gennym mewn golwg, ac felly un awgrym sy gynna i ydy Partneriathau yda Amgueddfeydd a Chanolfanau Trefadaeth. Dw i ddim yn rhy hapus gyda PACT, gan ei fod hefyd yn enw ar gyfarfodydd rhwng heddlu a cymunedau lleol. Am bach o hwyl gellir rhestru'r geiriau hoffwn eu cynnwys a gosod sialens anagram i bobol!\nAc os dan ni'n desperate\nLLACTOD - wna i nol fy nghot...--Ben Bore (sgwrs) 16:53, 22 Tachwedd 2012 (UTC)\nA'r enillydd ydy...[golygu cod y dudalen]\nGalerïau, Llyfrgelloedd, Amgueddfeydd a Mwy! ydy GLAM'. <<<< Licio hwn --Ben Bore (sgwrs) 09:04, 11 Chwefror 2013 (UTC)\nDeunydd ar gyfer astudiaethau cyflwyniadau[golygu cod y dudalen]\nAstudiaethau Achos[golygu cod y dudalen]\nSyniadau ar gyfer cynnwys cyflwyniadau\nUS Glam Wiki - 4 cases studies (sleidiau cyflwyniad yn GLAMwiki2013 yn dangos ystadegau diddorol\nMuseus & Wikipedia. Best practices. Difficulties Mae lot o sleidiau da gan yr un cyfrannwr a rhai cysylltiedig ar yr un pwnc.\nLessons from Wikipedians in Residence\nWedi dod o "https://cy.wikipedia.org/w/index.php?title=Sgwrs_Wicipedia:Wici_GLAM&oldid=1498132"\nNewidiwyd y dudalen hon ddiwethaf ar 15 Ebrill 2013, am 12:47.


Creu a meithrin cysylltiadau - St Padarn's Institute\nHafan Hyfforddiant i'r Weinidogaeth Datblygu'r Weinidogaeth Gweinidogaeth Digwyddiadau Bywyd Bedydd Creu a meithrin cysylltiadau\nCreu a meithrin cysylltiadau\nWaeth a ydych chi’n byw mewn tref fawr, maestref neu bentref gwledig, efallai fod yna lefydd lle mae teuluoedd â phlant ifanc yn ymgasglu. Boed yn blentyn cyntaf neu’ch ychwanegiad newydd at deulu sy’n tyfu, mae’r ymchwil yn dangos bod rhieni’n pryderu am y dyfodol, yn poeni am gyfrifoldeb ac yn dymuno’r gorau i’w plentyn. Dyma rai syniadau i helpu teuluoedd i ddarganfod mwy am sut mae’r eglwys yn lle croesawgar iddyn nhw.\nGall dysgu am fedydd fod yn un o’r ffyrdd a ddaw â theulu i gysylltiad â’r eglwys, felly mae sicrhau bod cyhoeddusrwydd da ar gael yn bwysig. Mae taflen ar gael i helpu teuluoedd i ddysgu beth allai bedydd ei olygu iddyn nhw (y ddwy ochr i’w gweld isod – mae’n plygu ar ffurf croes). Gellir gadael y daflen mewn llefydd fel:\nCylchoedd rhiant a phlentyn\nClinigau galw i mewn gofal iechyd i fabanod\nMae rhoi manylion cyswllt yr eglwys ar gefn y daflen yn helpu rhieni i ddod i gysylltiad, ac yn eich helpu chi i fonitro ble mae’r daflen yn gweithio orau. Gofynnwch i’r sawl sy’n cysylltu â chi ymhle wnaethon nhw glywed amdanoch chi.\nEwch i wefan y Church Print Hub i weld mwy o fanylion ac er mwyn prynu’r daflen hon.\nYr ymweliad neu’r alwad ffôn gyntaf\nBeth bynnag fo’r achlysur, mae cyfarfod pobl am y tro cyntaf bob amser yn hollbwysig, gan fod argraffiadau cyntaf yn rhai sy’n para. Mae cynhesrwydd, croeso a derbyniad yn cael effaith fawr ar deuluoedd – fydd rhai ohonyn nhw ddim yn gyfarwydd ag eglwys a ddim yn siŵr beth i’w ddisgwyl pan fyddan nhw’n holi ynglŷn â bedyddio eu plentyn.\nOs ydyn nhw’n cysylltu dros y ffôn ac yn gadael neges, bydd dychwelyd yr alwad cyn gynted â phosib yn rhoi sicrwydd iddyn nhw ac yn gwneud iddyn nhw deimlo bod rhywun yn malio amdanyn nhw. Cofiwch eu llongyfarch ac os ydyn nhw’n defnyddio’r gair ‘christening’ yn Saesneg, manteisiwch ar y cyfle i sôn am ‘baptism’ gyda nhw.\nGofynnwch iddyn nhw sut gwnaethon nhw glywed amdanoch chi a gofynnwch iddyn nhw amdanyn nhw eu hunain a’u plentyn. Trefnwch i’w cyfarfod yn fuan i ddod i’w hadnabod yn well.\nCadwch lygad am deuluoedd newydd â phlentyn yn eich gwasanaethau. Mae’r ffaith bod pobl yr eglwys, yn cynnwys y ficer, yn sylwi ac yn siarad â nhw’n gwneud i bobl newydd deimlo bod croeso iddyn nhw, felly gwnewch yn siŵr bod hyn yn digwydd. Os ydyn nhw’n sôn am fedydd, byddwch yn frwdfrydig. Trefnwch i’w cyfarfod yn fuan.\nMae’r ymchwil yn dangos yn glir bod teuluoedd sy’n creu cysylltiadau ag eraill yn yr eglwys yn llawer mwy tebygol o ddychwelyd. Anogwch bobl gyfeillgar yn y gynulleidfa i gyflwyno eu hunain i’r rhieni a’r plentyn, ac i ddod i’w hadnabod rhywfaint. Dyma fydd y cam cyntaf o helpu rhieni i gyfarfod a gwerthfawrogi cariad a chefnogaeth teulu’r eglwys.\nEwch ati i feithrin cyfeillgarwch, drwy rannu gwahoddiadau personol i ddigwyddiadau’r eglwys, cylchoedd plant bach, taith gerdded yn y parc neu i gyfarfod am baned.\nMae’n bwysig bod y teulu’n parhau i deimlo’r croeso yn y cyfarfod hwn. Fe fyddan nhw’n gwerthfawrogi trafodaeth ar:\nA fydd y gwasanaeth yn rhan o wasanaeth arferol y Sul neu’n wasanaeth ar ei ben ei hun. Soniwch am fanteision cael y gwasanaeth fel rhan o wasanaeth arferol y Sul, ond peidiwch â’u beirniadu os ydyn nhw’n dewis gwasanaeth annibynnol.\nRhieni bedydd - gofynnwch a ydyn nhw wedi penderfynu faint a phwy hoffen nhw ei gael, gan gynnig cyngor ar y gofynion os oes angen. Dylech gydnabod y dylen nhw fod yn bobl arbennig iawn i gael eu dewis i fod yn rhieni bedydd.\nCyffyrddiadau personol yn y gwasanaeth. Os bydd y gwasanaeth yn cynnwys cerddoriaeth, ceisiwch gynnwys emyn a ddewiswyd gan y teulu, neu os nad yw hynny’n bosibl, darlleniad neu weddi y gofynnwyd amdano. Bydd cynnwys teuluoedd yn y gwasanaeth yn eu helpu i deimlo mai eu gwasanaeth nhw yw e, yn eu heglwys nhw. Mae’r ymdeimlad hwn o berchnogaeth yn sylfaen dda i annog y teulu i ddychwelyd i’w heglwys ar ôl y gwasanaeth.\nCasglwch holl enwau a manylion cyswllt y rhieni, y plentyn a’r rhieni bedydd er mwyn gallu cysylltu â nhw eto. Ar y pwynt hwn, gofynnwch am ganiatâd y teulu i gadw mewn cysylltiad. Maen nhw’n debygol o roi eu caniatâd.\nGofynnwch i’r rhieni pam maen nhw am fedyddio eu plentyn a gwrandewch yn astud ar eu hateb. Efallai y bydd hyn yn arwain at drafodaeth ddyfnach.\nGwahoddwch nhw i baratoi yn y ffordd arferol sy’n cael ei chynnig yn eich eglwys a cheisiwch gynnwys y rhieni bedydd lle bo’n bosibl.\nMae taflen ar gael i gefnogi’r sgwrs gychwynnol hon â’r teulu, ac i’w hatgoffa o rai o’r pethau yr hoffech eu trafod gyda nhw. Gall rhieni fynd â’r daflen hon gyda nhw a’i chadw. Gweler llun y ddwy ochr ar y chwith.\nCynnwys y gynulleidfa arferol\nDydy’r berthynas rhwng y gynulleidfa arferol a’r teulu newydd sydd am fedyddio eu plentyn ddim yn un hawdd bob amser. Un ffordd o bontio’r bwlch yw drwy gynnwys y gynulleidfa wrth weddïo dros deuluoedd bedydd yn yr wythnosau sy’n arwain at ddiwrnod y bedydd.


Crankshaft Car, Flywheel Car, Camshaft Car - SAMUEL\nClyw olwyn car\nPen silindr modurol\nCrankshaft car mwy >>\nMae'n addas ar gyfer automobiles, llongau, cerbydau peirianneg, peiriannau amaethyddol, set generadur, ansawdd gwreiddiol, gydag ymddangosiad da, dwysedd uchel, llyfnder, disgleirdeb a gwydnwch ar ôl gorffen. Mae pob cynnyrch wedi cael profion trylwyr ac mae ei ansawdd wedi'i warantu. Mae gan becynnu bocs ymddangosiad da a chylch cynhyrchu gwydn: 20-30 diwrnod gwaith, pecynnu niwtral / pecynnu gwreiddiol, dull cludo: tir, môr ac aer.\nCamshaft car mwy >>\nMae'n addas ar gyfer automobiles, llongau, cerbydau peirianneg, peiriannau amaethyddol, ansawdd gwreiddiol, gydag ymddangosiad da, dwysedd uchel, llyfnder, disgleirdeb a gwydnwch ar ôl gorffen. Mae pob cynnyrch wedi cael profion trylwyr ac mae ei ansawdd wedi'i warantu. Mae gan becynnu bocs ymddangosiad da a chylch cynhyrchu gwydn: 20-30 diwrnod gwaith, pecynnu niwtral / pecynnu gwreiddiol, dull cludo: tir, môr ac aer.\nClyw olwyn car mwy >>\nPen silindr modurol mwy >>\nCrankshaft Precision Uchel sy'n addas ar gyfer RenaultR4\nMae crankshaft car o ansawdd uchel yn addas ar gyfer Ren ...\nFlywheel car o ansawdd uchel\nAmrywiaeth gyflawn o crankshafts modurol Cran ...\nCamshaft pen uchel\nPen Silindr o ansawdd uchel\nMae Shijiazhuang Samuel Auto Parts Co, Ltd yn wneuthurwr proffesiynol o rannau auto. Yn y blynyddoedd o gynhyrchu a gweithredu, mae wedi ffurfio llinell gynhyrchu a phrosesu gyda thechnoleg wych, offer cynhyrchu uwch, dulliau profi o'r radd flaenaf a rheoli ansawdd yn llym. Ardystiad system ansawdd rhyngwladol ISO9001 2000, mae'r ansawdd yn cyrraedd safonau technegol crankshaft injan hylosgi mewnol JB / T6727-1999, JB / T51049-1999.\nyn para newyddion\nCludodd crankshaft Renault Peugeot i'r Aifft\nGwneuthurwr ar gyfer Tsieina Peiriant Dur Alloy Custom Ansawdd Uchel Crank Transmission Spline Shaft Custom Made\nDechreuwch Eich Rheithiwr\nI'r de o Bentref Zongshizhuang, Tref Zongshizhuang, Dinas Jinzhou, Dinas Shijiazhuang, Talaith Hebei


Rydych chi yma: Canolfan Astudio / Cyrsiau\nRydym yn falch o allu cynnig cyrsiau newydd a chyffrous i chi eleni a fydd yn cael eu harwain gan arbenigwyr lleol newydd, yn ogystal ag ystod eang o gyrsiau poblogaidd eraill a fydd yn cael eu harwain gan ein tîm arferol o diwtoriaid brwdfrydig sy’n meddu ar gyfoeth o brofiad a gwybodaeth am wahanol bynciau.\nMae ein cyrsiau’n agored i bawb, ac nid oes angen unrhyw wybodaeth gefndirol yn y rhan fwyaf o achosion, dim ond diddordeb yn y pwnc a pharodrwydd i ddysgu.\nGweler isod restr o ddolenni ar gyfer pob un o'n cyrsiau, wedi'u categoreiddio yn ôl pwnc. Maent yn cynnwys:\n« Hanes ac Archaeoleg\n« Bywyd Gwyllt\n« Arlunio a Darlunio\n« Diddordebau Arbennig\n« Hyfforddiant Proffesiynol\nNEWYDD! Llwybr Arfordirol Llŷn\n26 Gorffennaf i 31 Gorffennaf 2020\nCerddwch rai o rannau mwyaf dramatig y Llwybr Arfordirol a dysgwch am y bywyd gwyllt, hanes lleol, smyglwyr, llongddrylliadau a llawer mwy yn yr ardaloedd fyddwn ni'n ymweld â nhw.\nNEWYDD! Archwilio Eryri o Reilffyrdd Ffestiniog ac Ucheldir Cymru\n1 Ionawr i 1 Ionawr 2018\nCerdded ar gyfer Dysgwyr Cymraeg\nNyddu gyda Gwerthyd i Ddechreuwyr\nNEWYDD! Yr Hir a'r Byr\nNEWYDD! Nyddu gydag Olwyn\nNEWYDD! Lleoedd Cysegredig yn Eryri\nNEWYDD! Ôl troed Robert Graves\nNEWYDD! Diwydiant Llechi Gwynedd\nNEWYDD! Porthmyn a Ffyrdd y Porthmyn\nBryngaerau a Chestyll Cymru\nNEWYDD! Ystâd Tan y Bwlch a'r Teuluoedd a aeth ati i’w hadeiladu\nNEWYDD! Bywyd Gwyllt ym mis Mehefin\nNEWYDD! Planhigion a'r defnydd y gellir ei wneud ohonynt\nHydref yng Ngerddi Eryri\nAdeiladau a Gerddi mewn Pen a Golch\nNEWYDD! Paentio Tirwedd yn Greadigol\nArlunio a Phaentio mewn Pen, inc a dyfrlliw\nPaentio Fflora a Ffawna - Planhigion a Pheillwyr\nTrawsnewid Eich Celf “Y Tu Allan i'r Blwch”\nArlunio a Phaentio mewn Cyfryngau Cymysg\nCwrs Diploma Cymdeithas yr Artistiaid\nCelf Fotanegol mewn Pensil Lliw: Ffefrynnau Natur\nArchwilio gyda Chyfryngau Cymysg\nCreu Paentiadau a Darluniau Pwerus Cyflym gyda Rholeri ac offer “diddorol” eraill\nProfiad Paentio yn y Gwanwyn!\nNEWYDD! Golau Naturiol yn Eryri\nNEWYDD! Trenau Teganau a Rheilffyrdd Model\nHwyl wrth Chwarae Drymiau!\nRydym yn ddiolchgar dros ben am gefnogaeth barhaus ein cwsmeriaid, boed hen neu newydd, dros yr ychydig flynyddoedd diwethaf, ac rydym yn gobeithio y gallwn eich croesawu ar un o’r cyrsiau sydd yn y llyfryn hwn.\nTîm Plas Tan y Bwlch\nMae’r rhan fwyaf o’r cyrsiau, ar wahân i’r rhai sydd yn amlwg yn cael eu cynnal dan do, yn cynnwys cerdded ar wahanol lefelau o ymdrech. Gall ein harweinwyr cyrsiau profiadol synhwyro gallu’r aelodau a threfnu’r gweithgaredd yn unol â hynny, gan gymryd mympwyon y tywydd ac amodau eraill i ystyriaeth. Mae rhaglen fanwl y cwrs yn dynodi’r lefel o ffitrwydd sydd ei angen.\nMae’r ffi ar gyfer eich cwrs yn cynnwys y llety, yr holl brydau bwyd o ginio nos ar y diwrnod y byddwch yn cyrraedd i ginio ar y diwrnod ymadael, yr hyfforddiant a’r cludiant ar ymweliadau maes. Efallai y bydd costau ychwanegol ar ambell gwrs e.e. mynediad i atyniadau a theithiau ychwanegol; ond bydd hyn yn cael ei nodi’n glir ar raglen y cwrs unigol.\nMae’n bosibl archebu eich lle ar-lein neu drwy lenwi’r ffurflen archebu swyddogol a’i hanfon gyda blaendal na ellir ei ddychwelyd o £50 (dylid gwneud sieciau’n daladwy i Awdurdod Parc Cenedlaethol Eryri). Byddwch yn derbyn gair i gydnabod derbyn eich archeb a rhaglen y cwrs. Bydd gweddill tâl y cwrs yn daladwy chwe wythnos cyn ei ddechrau.\nMae croeso i ymwelwyr dibreswyl ymuno ag unrhyw gwrs am ran o’r dyddiau neu ddyddiau llawn os oes lle. Y ffi yw £45 y diwrnod a phrydau bwyd yn ychwanegol os dymunir - cinio &pound15.50, pecyn bwyd £7.15 a chinio nos £18.50.\nOs bydd angen canslo, yna fe godir y ffioedd a ganlyn:\nTynnu’n ôl mwy na 6 wythnos cyn y cwrs - blaendal yn unig\nTynnu’n ôl rhwng 6 a 4 wythnos cyn y cwrs - 60% o gost y cwrs\nTynnu’n ôl llai na 4 wythnos cyn y cwrs - 80% o gost y cwrs\nPeidio â chyrraedd neu adael cyn i’r cwrs orffen – y gost lawn\nRydym yn argymell eich bod yn trefnu eich yswiriant canslo gwyliau eich hun. Os bydd rhaid i ni ganslo’r cwrs, rhoddir gwybod i chi mewn da bryd a dychwelir y ffioedd a’r blaendal yn llawn. Mae’r cyrsiau hamdden yn cynnwys T.A.W. ar y gyfradd safonol.\nAil ymweliad - mae hwn ar gael ar eich ail ymweliad preswyl a’r rhai dilynol ar gwrs cyhoeddus.\nCyflwyno ffrind - i fod yn gymwys, dewch â ffrind sydd heb fod ar gwrs o’r blaen, ar unrhyw gwrs preswyl yn y rhaglen hon. Anfonwch ffurflen archebu eich ffrind gyda’ch un chi. I hawlio unrhyw ostyngiad, ticiwch y blwch priodol ar eich ffurflen archebu.\nMae’r gostyngiadau a ganlyn ar gael:\n£20.00 oddi ar gyrsiau hyd at 3 diwrnod\n£50.00 oddi ar gyrsiau o 4 diwrnod neu fwy


Y STORI | Gwyl Hen Linell Bell - Far Old Line Festival\nSTORÏAU 100 GAIR\nDewislen / Menu HAFANY STORICYMRYD RHANSTORÏAU 100 GAIRLLUNIAUNEWYDDIONY RHAGLENCYMENG\nHen Linell Bell a Cantre’r Gwaelod\nMae enw’r ŵyl yn dod o’r gerdd adnabyddus Y Gorwel gan y bardd Dewi Emrys o Gei Newydd:\nWele rith fel ymyl rhod - o'n cwmpas\nCampwaith dewin hynod;\nHen linell bell nad yw'n bod,\nHen derfyn nad yw'n darfod.\nMae’r llinell honno i’w gweld o’n traethau, pentrefi, bryniau a chaeau. Mae’n ein uno wrth i ni oedi am eiliad i ryfeddu.\nA rhywle tu hwnt i’r llinell yna, o dan y môr a’i donnau, mae’r ddinas chwedlonol Cantre’r Gwaelod.\nMae sawl fersiwn o’r chwedl sy’n sôn am wlad brydferth a ffrwythlon a foddwyd gan y môr. Mae fersiwn gynnar o ran ohoni i’w gweld yn Llyfr Du Caerfyrddin - llawysgrif o’r G13 sydd yn y Llyfrgell Genedlaethol yn Aberystwyth. Mae storïau tebyg i’w cael mewn gwledydd eraill: yn yr Iwerddon mae stori Tir na n’Og ac yn Llydaw mae stori Gwlad Ys.\nHonnir mae chwedl fytholegol yw stori Cantre’r Gwaelod. Ond dywedir bod modd hwylio rhyw 6 milltir allan o Aberystwyth, at Patches Buoy, a chamu allan o’r cwch i sefyll ar dywod. Weithiau ar draeth Y Borth, i’r Gogledd o Aberystwyth, gwelir olion hen fforest a foddwyd gan y môr ac a gadwyd o dan y tywod. Ac os cerddwch ar hyd ein llwybr arfordirol hyfryd o Aberystwyth i gyfeiriad y Borth fe ddewch at draeth unig Wallog; o’r fan honno mae llinell hir syth a llydan o gerrig, Sarn Cynfelyn, yn arwain i’r môr. Mae’r sarn yn arwain at Patches – neu enw arall arno yw Caerwyddno: Gwyddno Garanhir oedd brenin Cantre’r Gwaelod, y wlad a foddwyd.\nCawsom ein digwyddiad Cantre’r Gwaelod ein hunain ychydig flynyddoedd yn ôl pan chwalwyd rhannau o bromenâd Aberystwyth gan y môr; bu difrod mewn trefi eraill hefyd.\nBydd Gŵyl Hen Linell Bell yn ddathliad o’n tref a’n sir a’n harfordir ac o’r amrywiaeth hyfryd o’r bobl sydd yn cydfyw yn hapus yma.\nSafwch ar y promenâd yn Aberystwyth ar noson glir ac fe welwch chi’r golau yn fflachio ar Patches i rybuddio’r morwyr – naw fflach ac wedyn tywyllwch. Ac weithiau dwedir bod modd clywed clychau Cantre’r Gwaelod hefyd.\nProsiect sain Cantre'r Gwaelod gan Jim Finnis\nYn diweddar fe wnaeth Jim Finnis defnyddio Cantre'r Gwaelod fel ysbrydoliaeth ar gyfer prosiect cerddoriaeth newydd - Dyma darn o gerddoiaeth sy'n newid yn gyson ar sail y tywydd a'r llanw o gwmpas Bae Ceredigion.\n"Mae Cantre’r Gwaelod yn ddarn o gerddoriath sy’n newid yn gyson. Fe’i seiliwyd ar yr hanes enwog ac elfennau’r gerdd Boddi Maes Gwyddno. Mae’r darn yn newid yn ôl y tywydd a’r llanw, yn cyraedd uchafbwynt pan fydd y môr yn peryglu’r tir."\nMae GWYL HEN LINELL BELL yn brosiect cymunedol gan Cwmni Theatr Arad Goch\nCliciwch yma i ddysgu fwy am\nGwmni Theatr Arad Goch


Sut i ddod o hyd i'r Peiriant Llif Meddal o ansawdd uchel gan y gwneuthurwr, cyflenwr, cyfanwerthwr, dosbarthwr a ffatri Peiriant Llif Meddal?\nRydym yn dechnegol Peiriant Llif Meddal gwneuthurwr, cyflenwr, allforiwr a ffatri yn Taiwan. Rydym hefyd yn gwasanaethu fel darparwr gwasanaeth ac yn gweithredu fel partner busnes ar gyfer caffael y cynnyrch oddi wrth y gwneuthurwr o fri addas yn y prynwyr. Rydym yn siop un stop ar gyfer pob math o gynnyrch. Rydym yn gwneud amrywiaeth eang o wasanaethau ar gyfer cwsmeriaid, contractwyr bodloni eu hanghenion. Ein hymgysylltiad lleihau'r prynwyr risg busnes pan fyddant yn prynu drwy ni wrth i ni cadw rheolaeth rheolaidd dros ansawdd yn ystod y broses gynhyrchu a sicrhau cyd-drefniant gyda vender ar gyfer darpariaeth amserol.\nDYFEISIAU ARBENNIG AR GYFER OPSIWN\nSynhwyrydd sêm i ddangos cyflymder rhedeg y ffabrig go iawn a'i amser beicio fesul chwyldro ynghyd â dod o hyd i'r wythïen yn awtomatig.\nMesurydd llif i reoli lefel y dŵr yn union.\nAil danc cemegol i baratoi'r deunydd lliw a'r cemegyn ar wahân.\nTanc cynhesu ar gyfer cynhesu dŵr er mwyn arbed amser beicio lliwio.\nSystem draenio pŵer i gyflymu draenio.\n999999999 http://schema.org/InStock USD 2020-12-31 https://www.dyeing-machine.com/cy/soft-flow-machine.html\nI ddod o hyd i'r Peiriant Llif Meddal gorau a siopa, mae angen i chi wybod am ansawdd uchaf gwneuthurwr Peiriant Llif Meddal, cyflenwr, cyfanwerthwr, dosbarthwr o ffatri yn Taiwan


Ysbyty Blaenau: Cannoedd yn lleisio barn mewn cyfarfod - BBC Cymru Fyw\nYsbyty Blaenau: Cannoedd yn lleisio barn mewn cyfarfod\nPobl yn dangos eu cefnogaeth i gynnal refferendwm yn y cyfarfod ym Mlaenau Ffestiniog.\nDaeth cannoedd o bobl i gyfarfod cyhoeddus ym Mlaenau Ffestiniog nos Fawrth i leisio eu cefnogaeth i'r syniad o gynnal refferendwm i gael gwelyau unwaith eto ar safle Ysbyty Coffa Ffestiniog.\nCollwyd y gwelyau bron i ddwy flynedd yn ôl, ond drwy gynnal y cyfarfod cyhoeddus roedd cyngor y dref yn gobeithio darganfod maint y gefnogaeth yn lleol i ail-leoli gwelyau ar safle'r ysbyty fel rhan o unrhyw ddatblygiad newydd.\nEr mwyn cynnal refferendwm lleol, roedd yn rhaid i'r pwyllgor dderbyn cefnogaeth o leiaf 150 o bobl yn y cyfarfod cyhoeddus. Dywed y trefnwyr fod cannoedd o bobl wedi mynychu'r cyfarfod, ac wedi lleisio eu cefnogaeth yn glir i'r syniad o gynnal refferendwm.\nMae Bwrdd Iechyd Prifysgol Betsi Cadwaladr wedi gwrthod gwneud sylw ar y mater ar hyn o bryd.\nCollwyd gwelyau yn Ysbyty Coffa Blaenau Ffestiniog bron i ddwy flynedd yn ôl\nWedi blynyddoedd o ymgyrchu, collodd Pwyllgor Amddiffyn Ysbyty Coffa Ffestiniog y dydd ym mis Mawrth 2013, pan aeth y gwelyau o'r ysbyty coffa fel rhan o ad-drefnu'r gwasanaeth iechyd yn y cylch.\nYn dilyn y cyfarfod, dywedodd Rory Francis, Cadeirydd Cyngor Tref Ffestiniog: ''Mi fyddwn ni'n gweithio'n galed iawn i sicrhau fod cymaint o bobl a phosib yn mynd allan i gefnogi - mae pobl yn teimlo'n gryf iawn ac mae hyn yn gyfle gwych i wneud democratiaeth yn fyw.''\nDywedodd Geraint Vaughan Jones, cadeirydd pwyllgor amddiffyn yr ysbyty: ''Mae'r frwydr yn parhau, mae'r ymgyrch yn parhau ac mae'r gefnogaeth yn amlwg. Mae 'na lygedyn o obaith ac mi fyddwn ni'n gwthio am hwnnw''.\nGalw am welyau yn Ysbyty Ffestiniog\nDisgwyl cyhoeddiad dyfodol ysbyty\nGorymdaith yn erbyn cau ysbyty\n16 Chwefror 2013


Arolygwyr addysg yn canmol gwelliannau yn Ysgol Penglais – Golwg360\nArolygwyr addysg yn canmol gwelliannau yn Ysgol Penglais\n4 Ebrill 2019 am 10:21 Diweddarwyd 5 Ebrill 2019 am 18:46\nMae Ysgol Penglais bellach wedi ei thynnu oddi ar restr o ysgolion sydd angen ‘gwelliant sylweddol’, yn dilyn ymweliad gan arolygwyr fis diwethaf.\nY llynedd, bu pryderon gan rieni ynglŷn â safon y dysgu yn yr ysgol uwchradd yn Aberystwyth, yn sgil diffyg cyllid a thoriadau i nifer y staff.\nOnd mae adroddiad gan y corff arolygu, Estyn, a ymwelodd â’r ysgol ym mis Mawrth, yn tynnu sylw at ddatblygiadau yn ansawdd y dysgu.\nYn ôl Cyngor Ceredigion, fe welodd yr arolygwyr fod disgyblion bellach yn gwneud “cynnydd addas ac yn ymddwyn yn dda yn yr ysgol” o ganlyniad i welliannau, gyda “pherthynas waith da” rhwng athrawon a myfyrwyr.\n“Canfu’r arolygwyr bod arweinyddiaeth ar draws yr ysgol wedi gwella, gyda systemau cryf bellach yn eu lle sy’n gwneud yn siŵr bod yr ysgol yn gwella yn gyflym,” meddai llefarydd.\n“Mae hyn wedi arwain at welliannau yng nghyflawniadau myfyrwyr, safonau ymddygiad a phresenoldeb myfyrwyr.”\nYn ôl Pennaeth Ysgol Penglais, Mair Hughes, mae staff yr ysgol “wedi gweithio’n ddiflino” i wella ansawdd y dysgu yn yr ysgol, ynghyd â gwella ymddygiad a chynnydd myfyrwyr.\n“Rwy’n falch iawn bod yr arolygwyr yn cydnabod yr effaith y mae’r gwaith caled wedi ei chael ar gynorthwyo myfyrwyr i wneud y cynnydd y maen nhw yn ei haeddu,” meddai.\n“Mae hefyd yn cydnabod y myfyrwyr parchus a gweithgar sydd gennym ym Mhen-glais a’r cynnydd da maen nhw’n ei wneud, gyda rhai yn gwneud cynnydd cyflym.\n“Mae’n bleser gweithio gyda’r staff a’r myfyrwyr rhagorol o fewn yr ysgol a byddwn yn parhau i weithio’n galed i sicrhau ein bod yn ysgol hapus, uchelgeisiol a hynod o dda ein gweledigaeth.”


Catrwm Eliffant, Ymddiriedolaeth Bywyd Gwyllt David Sheldrick - Nairobi\nCyfeiriad: KWS Central Workshop Gate, oddi ar, Magadi Rd, Nairobi, Kenya\nFfôn: +254 20 2301396\nOriau gwaith: 11.00 - 12.00, dydd Sul - cau\nCost yr ymweliad: 500 swllt Kenya\nYn nwyrain Affricanaidd Kenya, mae nifer o barciau cenedlaethol a chronfeydd wrth gefn amrywiol. Ym 1946, agorwyd y cyntaf ohono yn ninas Nairobi . Fe'i hystyrir yn un o'r rhai mwyaf helaeth ac enwog ledled y wladwriaeth ac fe'i gelwir yn Barc Cenedlaethol Nairobi . Ar ei diriogaeth mae meithrinfa unigryw lle maent yn ymwneud ag adsefydlu anifail-anifail.\nGwybodaeth Gyffredinol am Feithrinfa Eliffant yn Nairobi\nAgorwyd y feithrinfa eliffant yn Nairobi yn y chwedegau o'r ugeinfed ganrif gan David Sheldrick. Prif nod y ganolfan yw cadw'r boblogaeth o eliffantod yr effeithiwyd arnynt gan barchwyr, yn enwedig y rheini a adawwyd heb fam. Mae hela ar gyfer yr anifeiliaid mawr hyn yn Affrica yn ffynnu, gan fod pris un tanc yn cyrraedd 10 mil o ddoleri. Ar y cyfandir (yn bennaf yn y cronfeydd wrth gefn) ar hyn o bryd, yn ôl amcangyfrifon amrywiol, mae rhwng dau gant a thri chant o filoedd o unigolion.\nYma dewch yn unigolion iach, ac yn ddifrifol wael. Mae yna amryw o arbenigwyr ar y diriogaeth sy'n barod i ddarparu unrhyw fath o gymorth meddygol. Ddim yn ôl yn ôl, daethpwyd ag eliffant o'r enw Murka, a oedd ar fin marwolaeth yma - yn sownd yn y sinws trwynol, ac roedd llawer o anafiadau gan yr echel a'r llall. Cafodd yr anifail anffodus ei dynnu gyda thawelwch, gan wneud y triniaethau meddygol angenrheidiol, gan arbed bywyd y plentyn.\nYmweliad trwy diriogaeth y feithrinfa eliffant\nO 11 i 12 am mae eliffantod yn cael cymysgedd llaeth. Ar hyn o bryd, mae tiriogaeth y feithrinfa ar agor i'w ymweld. Mae plant yn cael eu hamddiffyn rhag pobl, maen nhw'n bwyta, yn gyrru mewn mwd, yn chwarae gyda'i gilydd, ac yn mynd at ymwelwyr hefyd.\nFel rheol, dygir dau grŵp o drigolion y canol yn y canol, pryd y gellir eu bwydo, eu haearno a'u ffotograffu gyda nhw. Gellir cynnig cynnig i chi fabwysiadu un o'r eliffantod, mae'r ffi o hanner cant o ddoleri neu fwy. Os yw'r ymwelydd yn cytuno â'r weithdrefn hon, yna caiff hawl i ddewis ei ward, ac yna bwydo a chwarae gydag ef. Gyda'r gwarcheidwad yn llofnodi'r contract, ac yna ar ei gyfeiriad e-bost bydd yn anfon llun a'r holl newyddion am y babi nes iddo adael y feithrinfa.\nMae bwydo yn cael ei drin yn y feithrinfa yn Nairobi\nMae babanod, sy'n bwyta llaeth yn unig, yn dod â photeli gyda chymysgedd mewn man sy'n hysbys iddynt. Mae gweithwyr yn cael eu gosod ar siacedi gwyrdd ac yn hetiau saffari ac yn hongian gwelyau gwlân ar y canghennau o goed. Yna, mae'r geiriau "Kalama, Kitiria, Olara" yn cael eu gweiddi'n uchel ac yn uchel i alw'r plant amddifad. Mae wardiau'n ymateb i'r alwad ac nid ydynt yn frysio bob un i'w lle. Mae gweithwyr y ganolfan yn cuddio pob plentyn i'w cynhesu cyn dychwelyd adref.\nMae'r gofalwyr yn bwydo eliffantod o'r fath bob tair awr. Mae staff y ganolfan yn cysgu yn y stondinau, lle, ar adeg benodol, mae'r anifeiliaid yn deffro eu trunciau gyda'u trunciau. Gyda llaw, mae'r lle gwario'r noson bob dydd yn cael ei ddewis yn wahanol fel nad yw'r bobl ifanc yn cael eu defnyddio i un person. Mae unigolion hŷn yn cael eu bwydo ychydig yn llai aml. Yn ystod y dydd, cânt eu tynnu allan at y llwyni o lwyni i bennu egin a dail. Pan fydd eliffantod yn dychwelyd yn ôl, yna gweld gweithwyr gyda photeli o laeth, yn rhedeg atynt o bob cyfeiriad.\nNodweddion y feithrinfa\nMae eliffantod yn byw ar diriogaeth y ganolfan adfer hyd at bum i saith mlynedd, nes iddynt ddechrau bwydo eu hunain. Pan fo'r anifail yn iach yn gorfforol ac yn feddyliol ac yn barod i adael y feithrinfa, mae dwy ffordd fel rheol allan:\ni gludo'r amddifad i Barc Cenedlaethol Tsavo , lle gall yr anifail oedolyn ddychwelyd i'r gwyllt mewn wyth i deng mlynedd;\nbydd eliffant babi yn mynd i'w perthnasau gwyllt.\nFel arfer mae'n anodd i eliffantod adael y cennel yn syth, maent ynghlwm wrth ofalwyr, ond mae galw natur bob amser yn cymryd ei doll ac mae pob plentyn amddifad yn dod yn aelodau llawn o'r fuches gwyllt. Yn aml, gall eliffantod fynd i'r ganolfan adsefydlu ar gyfer ymweliad, dangos eu plant neu ymlacio a bwyta. Weithiau, nid yw eliffantod eithaf tyfu, fel rhai yn eu harddegau, yn rhedeg i ffwrdd am gyfnod, ac yna'n dod yn ôl eto.\nPrif bwrpas y feithrinfa eliffant yn Nairobi yw achub anifeiliaid, nid yw hwn yn wrthrych twristiaid. Yma mae cariad a chyfeillgarwch. Nid yw gweithwyr yn defnyddio chwipiau a ffynau, dim ond angen codi eu llaw neu ddweud gair gaeth, fel bod y plant yn aros yn ddrwg. Roedd y ganolfan adsefydlu yn gallu arbed a darparu cymorth effeithiol i gannoedd o unigolion. Fel rheol yn y feithrinfa mae oddeutu deg o glustiau o drigolion lop-cloddedig.\nSut i gyrraedd y feithrinfa eliffant yn Nairobi?\nO brifddinas Kenya, mae Nairobi i feithrinfa eliffant yn fwyaf cyfleus i fynd yno mewn tacsi, fel arfer gall gyrrwr y car yrru ar hyd tiriogaeth y warchodfa. Os nad yw'r tacsi yn addas i chi, mae'n well prynu taith drefnus.\nArwyddion ar Sul y Palm am arian


PEGAS: Cyfrolau ar gyfer Gorffennaf 2013 - Gohebydd yr UE\nCyhoeddodd PEGAS, y platfform nwy naturiol a ffurfiwyd trwy gydweithrediad rhwng y Gyfnewidfa Ynni Ewropeaidd (EEX) a Powernext, fod cyfanswm cyfaint o 14.8 TWh yn cael ei fasnachu ar y platfform a'i glirio gan y Clirio Nwyddau Ewropeaidd (ECC) ym mis Gorffennaf 2013. Yn fframwaith y cydweithrediad hwn, a lansiwyd ar 29 Mai 2013, mae EEX a Powernext yn cyfuno eu gweithgareddau marchnad nwy naturiol i greu marchnad nwy pan-Ewropeaidd.\nYn gyffredinol, cyfanswm y masnachu ar y marchnadoedd sbot oedd 9.8 TWh ym mis Gorffennaf 2013. Cofnododd marchnadoedd sbot yr Almaen (ardaloedd marchnad GASPOOL a NCG) gyfaint o 2.7 TWh ac ym marchnadoedd sbot Ffrainc (ardaloedd marchnad PEG Nord, PEG Sud, PEG TIGF ), cyfanswm y gyfrol a fasnachwyd oedd 6.2 TWh sy'n cynrychioli'r gyfrol a fasnachwyd orau ers lansio marchnad sbot Ffrainc ym mis Tachwedd 2008. Y fan a'r lle o'r Iseldiroedd\ncofnododd y farchnad gyfaint o 1.0 TWh.\nAr 28 Awst 2013, bydd cynhyrchion marchnad sbot EEX (Diwrnod ymlaen ac o fewn diwrnod) ar gyfer ardaloedd y farchnad GASPOOL, NCG a TTF yn cael eu mudo i PEGAS ar sail 24/7, a bydd y cynhyrchion lledaenu cyfatebol yn cael eu actifadu.\nYm mis Gorffennaf 2013, cyfanswm y masnachu ar y marchnadoedd deilliadau sy'n gysylltiedig â PEGAS oedd 5.0 TWh. Cofnododd marchnadoedd dyfodol yr Almaen (ardaloedd marchnad GASPOOL a NCG) gyfaint o 1.9 TWh. Yn ardal PEG Nord Ffrainc, cyfanswm y cyfaint a fasnachwyd oedd 2.3 TWh tra cofnododd marchnad dyfodol TTF gyfaint o 0.7 TWh ym mis Gorffennaf.\nAr gyfer y tablau llawn, cliciwch yma.\nPynciau cysylltiedig:marchnadoedd deilliadauEEXmarchnadoedd dyfodolPegasmarchnadoedd sbot\nAlstom inaugurates ei ffatri tŵr gwynt cyntaf yn America Ladin


Newyddion - Ystyried achos marwolaeth milwr o Gymru ar Ynys Cyprus\nYstyried achos marwolaeth milwr o Gymru ar Ynys Cyprus\nRoedd Scott Hughes newydd orffen cyfnod o chwe mis yn Afghanistan pan gafodd ei ladd ar Ynys Cyprus\nBydd cwest yn dechrau ddydd Llun i farwolaeth milwr o Gymru, a fu farw ar Ynys Cyprus bron i dair blynedd yn ôl.\nRoedd Scott Michael Hughes, 20, o'r Felinheli, yn ymarfer gyda'r Awyrlu pan gafodd ei daro gan gwch yn y môr ger Episkopi ym mis Tachwedd 2010.\nBu farw yn yr ysbyty yn Limassol ddeuddydd yn ddiweddarach.\nAdeg ei farwolaeth, roedd yn gwasanaethu gyda Sgwadron 1 Catrawd yr Awyrlu Brenhinol, ac roedd newydd orffen cyfnod o chwe mis ar flaen y gad yn Afghanistan.\nRoedd y milwyr wedi aros ar Ynys Cyprus ar y ffordd adre' er mwyn gwneud ymarferion 'datgywasgiad', oedd yn ofynnol yn y dyddiau cynta' ar ôl gorffen ymgyrch.\nMae'r cwest yn cael ei gynnal yn Neuadd y Dre' Llandudno ac mae disgwyl iddo bara pum niwrnod.


Hiclys toredig - Wicipedia\nRhywogaeth: T. exsecta\nMath o blanhigyn, di-flodau, ac un o lysiau'r afu yw Hiclys toredig (enw gwyddonol: Tritomaria exsecta; enw Saesneg: cut notchwort). O ran tacson, mae'n perthyn i urdd y Jungermanniales, o fewn y dosbarth Jungermanniopsida.\nSafonwyd yr enw Hiclys toredig gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Hiclys_toredig&oldid=9354554"


Llyfrgell Genedlaethol Cymru @Caerdydd - Newyddion - Prifysgol Caerdydd\nMae Llyfrgell Genedlaethol Cymru a Phrifysgol Caerdydd yn falch o gyhoeddi arwyddo cytundeb cydweithredu sy'n amlinellu'r ffyrdd y bydd y ddau sefydliad yn gweithio gyda'i gilydd yn y dyfodol.\nMae hanes hir o gydweithredu rhwng y Llyfrgell Genedlaethol a Phrifysgol Caerdydd, gan gynnwys ar y prosiect arobryn WHELF LMS diweddar i gaffael System Rheoli Llyfrgelloedd newydd ar gyfer y sector. Mae'r cytundeb newydd yn adeiladu ar lwyddiannau blaenorol a bydd yn darparu buddion i'r cyhoedd yn gyffredinol yn ogystal ag i ddefnyddwyr presennol y ddwy lyfrgell.\n“Llyfrgell genedlaethol ar garreg ein drws”\nYn ogystal ag arddangosfeydd ar y cyd, darlithoedd a digwyddiadau eraill, bydd myfyrwyr a'r cyhoedd ehangach yn gallu cael mynediad at gasgliadau ac adnoddau digidol Llyfrgell Genedlaethol Cymru o'i ganolfan newydd a leolir yn Llyfrgell y Celfyddydau ac Astudiaethau Cymdeithasol Prifysgol Caerdydd, sydd hyd yn hyn ond wedi bod ar gael ar y safle yn Aberystwyth, gan gynnwys ei archif sgrin a sain.\nDywedodd Linda Tomos, Prif Weithredwra Llyfrgellydd y llyfrgell Genedlaethol: "Mae'r trefniant newydd a chyffrous hwn rhwng y Llyfrgell Genedlaethol a Phrifysgol Caerdydd yn brawf pellach bod y Llyfrgell yn parhau i fod ar flaen y gad o ran cyflwyno ffyrdd newydd o agor y casgliadau cenedlaethol i bawb, lle bynnag y maent yn byw neu'n gweithio."\nDywedodd Janet Peters, Cyfarwyddwr Llyfrgelloedd Prifysgol Caerdydd: "Rydym yn edrych ymlaen at groesawu darllenwyr newydd i ofod pwrpasol y Llyfrgell Genedlaethol yn y Llyfrgell y Celfyddydau ac Astudiaethau Cymdeithasol ac i ddarparu'r un ystod o adnoddau digidol i'n myfyrwyr ac ymchwilwyr fel y byddent yn cael yn Aberystwyth. Bydd gennym lyfrgell genedlaethol yn llythrennol ar garreg ein drws.”\nDefnyddio ein Casgliad Arbennig\nCefnogaeth a chyngor arbenigol ar ddefnyddio ein casgliadau prin a hanesyddol.\nCysylltwch â Casgliadau Arbennig ac Archifau\nCasgliadau Arbennig ac Archifau (SCOLAR)


Hanes Dawnsiau Cymreig - Dawnsio\nCartref > Dawnsiau > Hanes Dawnsiau Cymreig\nBu hanes dawnsiau gwerin Cymru yn un eithaf trist. Gyda dyfodiad y sectau Anghydffurfiol yn y ddeunawfed ganrif a’r bedwaredd ganrif ar bymtheg, fe edrychodd y capeli ar y celfyddydau a diwylliant gwerinol Cymreig fel pethau pechadurus iawn. Fe wnaeth y capeli, y capelwyr, y diaconiaid a pregethwyr mawr y dydd fel Thomas Charles o’r Bala, eu gorau glas i gael gwared o bob math o ddifyrrwch gwerinol “pechadurus” fel dawnsio, canu gwerin, gwyliau Mabsant a cherddoriaeth werin yn gyffredinol, ac eithrio, wrth gwrs, canu emynau a cherddoriaeth y capel. Gorfodwyd pobl i gydymffurfio (!) yn y gymdeithas Gymreig a Chymraeg ond roedd rhai yn ymladd yn erbyn y drefn ac yn dal i ddawnsio (ond ar ôl tynnu llenni’r tŷ!).\nRoedd rhai eraill fel William Jones (Llangadfan) ac Edward Jones (Bardd y Brenin), yn gweld y difrod mawr oedd yn digwydd i’r diwylliant ac fe wnaethant hwy a chasglwyr eraill fel Bennett, Walsh a Thompson, lwyddo i nodi’r dawnsiau ar bapur. Gwnaeth Augusta Hall, Arglwyddes Llanofer hefyd chwarae ran flaenllaw fel noddwraig i’r celfyddydau gwerinol yn y bedwaredd ganrif ar bymtheg. Cyn hynny, o’r ail ganrif ar bymtheg ymlaen casglodd a chyhoeddodd Playford nifer o ddawnsiau Cymreig fel Meillionen ac Abergenni. Fel llawer o gerddoriaeth yr adeg yma, bu llawer iawn o newid a benthyg rhwng Lloegr, Cymru, Yr Alban, yr Iwerddon ac Ewrop, ac fe aeth nifer o’n dawnsiau Cymreig i mewn i gasgliadau Prydain Fawr. Cadwyd y teitlau gwreiddiol Cymraeg wrth gyfieithu i’r Saesneg, felly fe aeth y ddawns “Hoffedd ap Hywel” yn “Powell’s Fancy” er enghraifft. Dros amser, diflannodd yr hen ddiwylliant gwerinol cyfoethog, byrlymus, a dim ond ambell glocsiwr neu ddawnswraig yn dal i stepio a phasio’r traddodiad ymlaen, a’r telynwyr teires yn dal i ganu yn y plastai mawr yn cadw’r alawon traddodiadol, llawer iawn ohonynt yn alawon dawnsiau. Felly, ar ddechrau’r ugeinfed ganrif, bach iawn oedd cyfraniad dawnsio gwerin i’r diwylliant Cymreig.\nEsiamplau o’r alawon a gyhoeddwyd gan Edward Jones (Bardd y Brenin) yn ei gasgliad ym 1794 ‘Musical and Poetical Relicks of the Welsh Bards …‘.\nYn y 1920au, gwnaeth Hugh Mellor, Urdd Gobaith Cymru ac eraill ddechrau ymddiddori yn yr hen ddawnsiau. Yn y pedwardegau, daeth Lois Blake a Gwyn Williams yn flaenllaw yn atgyfodi dawnsio gwerin Cymreig ac yn 1949 ffurfwyd Cymdeithas Ddawns Werin Cymru gyda’r nod o hybu ac ail-greu yr hen ddawnsiau. Casglwyd llawer iawn o ddawnsiau oedd gydag enwau Cymraeg neu o naws Gymreig o’r casgliadau, gydag ambell fewnfudiad oedd, efallai, heb ddim byd i’w wneud a Chymru! Trwy ailwampio ac ail-greu y dawnsiau, a gyda llawer o ymchwil a hir ymarfer fe ddatblygodd dawnsio gwerin Cymru i chwarae rhan fywiog, gweladwy, lliwgar a byw o ddiwylliant Cymru.\nHeddiw, mae’r traddodiad dawnsio yn parhau yn gryf. O fewn Cymru mae dros ugain o grwpiau dawnsio i oedolion a channoedd ar gannoedd o dimau yn yr ysgolion ac yn Adrannau ac Aelwydydd yr Urdd drwy Gymru. Mae Eisteddfod yr Urdd yn hybu’r dawnsio ac yn denu miloedd o bobl ifanc i gystadlu pob blwyddyn. Yn ogystal, mae gwyliau plant megis Gwyl Plant Gwent yn llwyddiant ar draws De Cymru. Ceir nifer helaeth o wyliau eraill, ac fe’u cynhelir yn aml o gwmpas dyddiadau traddodiadol pwysig, megis Calan Mai, Gwyl Ifan a’r Hen Galan. Ceir rhestr o ddigwyddiadau sydd ar y gweill ar ein tudalen ‘Digwyddiadau‘, felly beth amdani? Dewch i ymuno yn y ddawns!


Teulu yn cyflwyno deiseb yfed a gyrru i Downing Street - BBC Cymru Fyw\nTeulu yn cyflwyno deiseb yfed a gyrru i Downing Street\nDafydd Morgan Newyddion BBC Cymru\nImage caption Bu farw Miriam Briddon ger Ciliau Aeron yn 2014\nMae teulu merch ifanc o Geredigion gafodd ei lladd gan ddyn oedd wedi yfed a gyrru yn gobeithio y bydd eu deiseb yn perswadio Llywodraeth Prydain i newid canllawiau dedfrydu troseddwyr yfed a gyrru.\nCafodd Miriam Briddon, oedd yn 21 oed, ei lladd ger Ciliau Aeron ym mis Ebrill 2014.\nFe wnaeth Gareth Entwistle o Giliau Aeron, Llanbedr Pont Steffan, gyfaddef achosi marwolaeth drwy yrru'n ddiofal dan ddylanwad alcohol. Cafodd ddedfryd o bum mlynedd, ond dim ond hanner y cyfnod hwnnw y bydd yn gorfod treulio dan glo.\nYn ôl teulu Miriam, dyw'r canllawiau dedfrydu ar hyn o bryd ddim yn ddigon llym.\n"Fe gath e ddedfryd o bum mlynedd, ond hanner y pum mlynedd 'na fydd e yn y carchar," meddai mam Miriam, Ceinwen. "Ni'n teimlo bod hwnna, mewn ffordd yn insult i fywyd Miriam, a does dim cyfiawnder o gwbl yn hynny."\nCeinwen Briddon yn son am y gefnogaeth sydd wedi bod i'r ddeiseb\nFe deithiodd y teulu i Downing Street ddydd Iau, i gyflwyno deiseb sy'n galw ar y llywodraeth i newid y canllawiau dedfrydu ar gyfer achosion o yfed a gyrru.\nYchwanegodd Ceinwen Briddon: "Ar hyn o bryd mae'r canllawiau yn nodi gall rhywun gael rhwng un a 14 o flynyddoedd yn y carchar. Ddim yn aml iawn mae rhywun yn cael mwy na cwpwl o flynydde.\n"Ni'n gofyn iddyn nhw rhoi dedfryd llym i rywun sy'n lladd. Ni hefyd yn gofyn bod gyrru'n ddiofal ddim yn rhywbeth sy'n cael ei roi fel cyhuddiad, a dyle fod lleiafswm o 10 mlynedd - wrth gwrs yn y carchar am 10 mlynedd, ddim yn cael ei haneru i fod allan o fewn pum mlynedd."\nImage caption Teulu Miriam Briddon yn cyflwyno'r ddeiseb yn Downing Street\nCafodd y ddeiseb a'r ymgyrch A Moment for Miriam ei lansio ym mis Awst, ac erbyn hyn mae dros 109,000 o bobl wedi cefnogi'r ymgyrch. Yn ôl chwaer Miriam, Katie-Ann, mae'r gefnogaeth wedi bod yn anhygoel.\n"Mewn mater o ddeufis o'n ni wedi cyrraedd 109,000 o lofnodion, oedd yn anodd credu," meddai.\n"Ni fel teulu mor hapus bod ni 'di cyrraedd faint a 'na mor gloi, ond hefyd yn gallu gweld faint o bobol odd hwn yn effeithio, a faint o bobol yn y wlad 'ma sydd yn credu mewn beth y'n ni'n ceisio newid, a chael y llywodraeth i ail-edrych arno."\nMewn datganiad mae'r Weinyddiaeth Gyfiawnder wedi dweud bod y llywodraeth yn benderfynol o wneud yn siŵr bod y ddedfryd yn cyd-fynd â'r drosedd ar gyfer y rhai sy'n lladd neu achosi anaf difrifol ar y ffyrdd, a bydd ymgynghoriad ar droseddau gyrru, a chosbau yn cael ei lansio erbyn diwedd y flwyddyn.


Finsbury Park: Dyn o Gaerdydd 'eisiau lladd Mwslimiaid' - BBC Cymru Fyw\nFinsbury Park: Dyn o Gaerdydd 'eisiau lladd Mwslimiaid'\nClywodd llys fod dyn o Gaerdydd sydd wedi ei gyhuddo o gyflawni ymosodiad yn Finsbury Park wedi gweithredu oherwydd ei ddicter gyda'r cynnydd mewn ymosodiadau terfysgol.\nYn ôl yr erlyniad yn Llys y Goron Woolwich roedd Darren Osborne, 48, hefyd wedi ei gynddeiriogi gan achosion o gam-drin plant yn Rotherham.\nHonnir bod Mr Osborne wedi taro ei fan yn erbyn Makram Ali, 51, a naw o bobl eraill ger dau fosg yng ngogledd Llundain toc wedi 00:15 ar 19 Mehefin.\nRoedd yr ardal yn brysur iawn gydag addolwyr yn mynychu gweddïau Ramadan.\nMae Mr Osborne, o ardal Pentwyn, yn gwadu cyhuddiadau o lofruddio Mr Ali ac o geisio llofruddio eraill.\n'Cwympo i'r llawr'\nDywedodd Jonathan Rees QC ar ran yr erlyniad "fod y dystiolaeth yn dangos fod y diffynnydd yn ceisio lladd gymaint o bobl a phosib".\n"Yn y diwedd fe laddodd un person, Makram Ali, 51, ac fe wnaeth anafu nifer o bobl eraill, rhai yn ddifrifol."\nYchwanegodd: "Mae ceisio lladd rhywun oherwydd eu crefydd yn rhywbeth ofnadwy.\n"Beth sy'n gwneud hyn yn fwy ofnadwy fyth yw bod y grŵp wnaeth o daro mewn iddynt yn ceisio helpu Makram Ali, oedd wedi cwympo i'r llawr wrth gerdded ar Heol Seven Sisters ychydig o funudau cyn yr ymosodiad."\nClywodd y llys fod y diffynnydd wedi gyrru i Lundain y diwrnod blaenorol yn bwriadu gyrru ei fan yn erbyn pobl oedd yn cymryd rhan mewn gorymdaith diwrnod Al Quds, ond ar ôl penderfynu nad oedd hyn yn ymarferol dechreuodd edrych am darged gwahanol.\nImage caption Digwyddodd yr ymosodiad honedig ar 19 Mehefin y llynedd\nDywedodd Mr Rees bod nodyn ysgrifenedig wedi ei ganfod yn fan Mr Osborne o fewn oriau i'r ymosodiad, llythyr oedd yn cwyno am derfysgwyr ac am achosion o ecsploetio plant yn Rotherham.\nRoedd y nodyn hefyd yn feirniadol o Arweinydd Llafur, Jeremy Corbyn, a Maer Llundain, Sadiq Khan.\n"Gyda hyn fel cefndir, fe waeth y diffynnydd benderfynu gweithredu," meddai Mr Rees.\n"Fe benderfynodd wneud datganiad cyhoeddus drwy ladd Mwslimiaid, gan wybod y byddai ei nodyn yn cael ei ddarganfod gan yr awdurdodau."\nDywedodd ei fod o'r farn bod y "nodyn a'r sylwadau a wnaeth ar ôl ei ddal yn dangos fod y weithred yma o drais eithafol yn weithred derfysgol".\n"Dyma'r cymhelliad y tu cefn i'r weithred, i geisio dylanwadu ar lywodraeth ac i ddychryn y gymuned Fwslimaidd, a gwneud hyn er mwyn hybu daliadau ac achos gwleidyddol, crefyddol, ideolegol neu hiliol."\nYn ystod diwrnod cyntaf yr achos, fe wnaeth y rheithgor weld fideo o'r digwyddiad lle wnaeth fan wen fynd ar ben pafin a tharo yn erbyn grŵp o bobl oedd yn rhoi cymorth i Mr Makram.\nRoedd y fideo yn dangos pobl yn taro'r diffynnydd a ddywedodd: "Rwyf wedi gwneud fy ngwaith fe allwch fy lladd nawr."\nClywodd y llys fod y diffynnydd yn gwenu'n gyson ar ôl cael ei ddal gan yr heddlu.


Gêm Dod o hyd i'ch ffordd Ar-lein. Chwarae am ddim\nWedi chwarae: 5886\nChwaraewch y gêm Dod o hyd i'ch ffordd Ar-lein:\nGêm Disgrifiad Dod o hyd i'ch ffordd\nHelpwch y ferch fach i fynd adref. Gallwch cylchdroi mor annwyl, fel y gallai trosglwyddo iddynt nesaf, ond nad ydych yn gallu stopio, fel arall bydd y ferch yn mynd ar goll. . Chwaraewch y gêm Dod o hyd i'ch ffordd ar-lein.\nNodweddion technegol y gêm Dod o hyd i'ch ffordd\nGêm Dod o hyd i'ch ffordd Ychwanegodd: 16.11.2010\nMae'r gêm yn cael ei chwarae: 5886 amser\nGemau fel y gêm Dod o hyd i'ch ffordd\nLawrlwytho gêm Dod o hyd i'ch ffordd\nEmbed y gêm Dod o hyd i'ch ffordd ar eich gwefan:\nDod o hyd i'ch ffordd\nI fewnosod y gêm Dod o hyd i'ch ffordd ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Dod o hyd i'ch ffordd, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Dod o hyd i'ch ffordd, hefyd yn chwarae yn y gêm:


BBC Archives - Y Twll\nAwdur Carl MorrisCofnodwyd ar 16 Rhagfyr 2016 4 Tachwedd 2019 Categorïau Ffilm, GwleidyddiaethTagiau Arwel Elis Owen, BBC, Colin Thomas, Hedd Wyn, MI5, Paul Turner, Teliesyn\nHypernormalisation gan Adam Curtis: Lle fedrai gychwyn tybed?\nLle fedrai gychwyn tybed? Wir. Ymhle? Fel dywedais yn gynt am ddogfen Adam Curtis, werth ei edrych ond peidiwch cymeryd o ddifrif. Ond mae ei ymgais diweddaraf, Hypernormalisation yn fwy rhyfeddol. A bob munud yn nonsens llwyr.\nSail ei syniad yn y rhaglen dogfen yw bod cymdeithas yn nawr gweld gwleidyddiaeth fel nid i newid ond ffurf i gadw y byd yn stabal. Mae’n bwynt diddorol, ond anhrefnus yw sut mae Curtis yn cyrraedd hyn. I gychwyn siaradai am President Assad ac ei berthynas gyda America cyn neidio drosodd i siarad am Patti Smith a Donald Trump. Ar ôl parablu mlaen am gyfrifiaduron, seiberofod, Gadaffi a terfysgaeth, mae’n torri mewn un i llun o Jane Fonda yn datgan “JANE FONDA GIVES UP ON SOCIALISM AND STARTS MAKING KEEP FIT VIDEOS”. Foment a wnaeth peri i mi fynd nôl i wneud yn siŵr bo fi wedi darllen fo yn gywir.\nGwareir Curtis gweddill y ddogfen hir wyntog am sut mae Putin yn defnyddio system i ennill dylanwad ac am lwyddiannau Occupy. Credai yn y pendraw mai ymateb y pobl i ddominyddiaeth y cyfrifiaduron yn ein cymdeithas oedd i Prydain pleidleisio am adael yr EU. Er i ddeud y gwir, dwi’m yn siŵr os ydi yn gywir oherwydd collais y trywydd erbyn y diwedd. Dwi’m yn rhyfeddu, achos mae’r blydi peth am para am bron 3 awr.\nYn y bon, mae yr un hen broblem yn digwydd gyda’i holl waith. Mae naratif ei rhaglen yn mynd mor gyflym, gyda’r lluniau, cerddoriaeth a ffilmiau di-ri, mae’n amhosib sylweddoli beth yw ei ddadl. Nid tan i chi ail-weld a cheisio gwneud nodiadau i’ch hyn yw fod yn mynd ar goll weithiau.\nEr dweud hynny, gwelaf pam bod rhai yn dechrau mwynhau ei rhaglenni neu cymeryd ei ddadl ar ei air. Yn Hypernormalisation, cymysgai unigolion blaenllaw (Trump, Reagan, Assad, Putin) gyda nifer o ddigwyddiadau a datblygiadau hanesyddol a’i ddatgelu rhyw cynllwyn tywyll. Ond dyna be mae wedi gwneud gyda nifer o’i rhaglenni megis Bitter Lake, y broblem nawr yw bydd pobl yn dechrau gweld trwy’r steil.\nOnd yn y pendraw, adlewyrchai Curtis y meddylfryd ar hyn o bryd sydd yn bodoli yn ngwleidyddiaeth fodern. Ceir gwared o dystiolaeth, cyfweliadau gyda arbenigwyr neu ddefnydd o wybodaeth gan symud i ddatganiadau mawreddog gyda cerddoriaeth a lluniau ddramatig.\nDiom yn neud synnwyr, ond diawch mae’n edrych yn wych.\nAwdur Alun EurigCofnodwyd ar 7 Tachwedd 2016 7 Tachwedd 2016 Categorïau FfilmTagiau Adam Curtis, BBC, ffilm ddogfen\n22:24 o radicaliaeth gosmig. Detholiad C2 Carl Morris\nMwynhais i’r cyfle i droelli tiwns yn fyw ar raglen C2 ar ddiwedd mis Gorffennaf.\nGallech chi wrando ar neu lawrlwytho fy set yma.\nMae traciau gan Gwenno, Patrick Cowley, E-GZR, Nami Shimada & Soichi Terada, DJ Mujava a mwy.\nCarcharorion a’r Pencadlys oedd y troellwyr eraill. Doedd dim briff i’r troellwyr o gwbl heblaw am amser, sydd yn beth positif – neu beryglus!\nHoffwn i recordio set arall yn y tŷ pan fydd cyfle.\nAwdur Carl MorrisCofnodwyd ar 13 Awst 2015 13 Awst 2015 Categorïau CerddoriaethTagiau BBC, C2, disco, DJ, electro, techno\nGangster Cymraeg: cocên, cash ac Audi TT\nGwrandewch ar hanes hynod un bywyd gangster ar y rhaglen radio BBC Radio Cymru Straeon Bob Lliw.\nHyd yn hyn does dim llawer o drafodaeth wedi bod ar-lein am y rhaglen a ddarlledwyd heddiw ond mae hi’n werth eich amser am ei sylwadau, heb sôn am unrhyw beth arall:\n“[…] yn y gêm drugs, os ti’n soft, ma’ pobl yn mynd i gymryd y piss – softie ydw i – ond odd raid i fi i fod yn gwerthu drugs a gneud lot o bres o’dd raid i fi ddechra’ mynd i gym, a steroids a cal tattoos just i ‘neud y look – ti’n gwbod, ma hwn chydig bach o nytar ia. Ifanc ac yn stiwpid ia. […]”\n“[…] o ni’n dreifio rownd efo ceir posh. Oedd gen i Astra VXR, ges i Audi TT, ges i Mini Cooper, ges i BMW One Series, ges i motobeics… efo cash straight. O ni’n byw fatha king am two and a half years. […]”\nMae Cymru Fyw wedi cyhoeddi erthygl sy’n cynnwys cyfweliad gyda’r boi, Jason o Ddeiniolen, hefyd.\nLlun: poster gan Y Twll ar gyfer addasiad ffilm dychmygol o Gangster Cymraeg\nAwdur Y TwllCofnodwyd ar 1 Mehefin 2015 8 Mehefin 2015 Categorïau Pobol, RadioTagiau BBC, cyffuriau, Deiniolen, trosedd\nBitter Lake gan Adam Curtis: steil yn cuddio tyllau mawr\nDwi wedi bod yn ddilynwr o raglenni dogfen Adam Curtis ers i mi ddod ar draws The Mayfair Set rhai blynyddoedd yn ôl. Fe ddangosodd bod gwleidyddiaeth Thatcher wedi selio gyda’r genhedlaeth y chwedegau. Hoffai sut mae’n gosod pethau ar y cychwyn ‘This is a story…’ a defnydd helaeth o luniau, ffilm a cherddoriaeth i roi awyrgylch a naws unigol iawn.\nFe gafodd llwyddiant arall gyda The Century of Self ond mae ei ymgeision yn ddiweddar wedi gadael fi ar goll. Roedd y rhaglen All Watched over by Machines of Loving Grace wedi gwneud i mi grafu fy mhen…\nOnd mae Curtis yn ôl nawr gyda ffilm newydd sydd wedi cael ei rhyddhau ar BBC iPlayer. Yn ei ffilm Bitter Lake, esbonnir fod gwleidyddion ac elitwyr wedi troi pynciau pwysig a wynebir yn y byd mewn storiâu syml rhwng da a drwg. Ond ar y diwedd, doeddwn ddim yn gallu helpu mai’r person sydd yn ceisio symleiddio pynciau yw Adam Curtis ei hun.\nYn y ffilm, mae’n esbonio mai Saudi Arabia sydd yn gyfrifol am beth ddigwyddodd allan yn Affganistan, gan eu bod wedi noddi dilynwyr Wahabism i droi’r wlad mewn i gymdeithas sydd â sail moslem ceidwadol. Cyn hynny, fe aeth yr Undeb Sofietaidd i mewn i geisio creu cymdeithas gomiwnyddol yn y wlad. Ar ôl ymosodiadau terfysgol yn 2001, fe aeth y Gorllewin i wyrdroi’r wlad i ddemocratiaeth fodern. Esboniai Curtis yn y diwedd fod y tair gwlad wedi cael ei hun yn y gors wrth ddelio gydag ymladd rhwng twmpathau a llwgrwobrwyaeth remp. Ond nid yw Curtis yn siarad am Bacistan wrth sgwrsio am yr annibendod Affganaidd. Nid yw’n sôn am y cyswllt dyfn a hirdymor rhwng Pacistan a’r wlad oherwydd y bobl Pashtun.\nWrth gwrs nid rydych yn sylweddoli’r tyllau mawr yn ei ddadl neu ddiffyg cyd-destun, gan fod ei ddefnydd o gerddoriaeth, lluniau yn swyno chi. Mae ei defnydd o hen raglenni a lluniau yn hynod o effeithiol, tydwym yn gwadu hynny. Ond yn Bitter Lake, sylweddolais ei fod yn gorddibynnu ar y steil. Er enghraifft, fe rodd ddadl ein bod ni o dan reolaeth y bancwyr a gwleidyddion ac yn sydyn fe ddaeth lluniau dynes dew yn dawnsio mewn clwb nos. Ar foment arall fe ddangosai milwr yn chwarae gydag aderyn mewn cae yng nghanol Affganistan. Sgennaim syniad pam.\nDwi yn hoff iawn o edrych ar raglenni Adam Curtis. Fe grëir gwaith unigryw ond dwi yn ffeindio fy hun yn meddwl bod ei ddadl weithiau yn rwtsh llwyr. Mwynhewch y stori, ond peidiwch chymered o ddifrif.\nAwdur Alun EurigCofnodwyd ar 2 Chwefror 2015 2 Chwefror 2015 Categorïau FfilmTagiau Adam Curtis, Affganistan, BBC, Bitter Lake, ffilm ddogfen


Clecs Cilgwri: April 2011\nlabeli: addysg Cymraeg, cei connah, cilgwri\nDylai'r teitl ar y sgrin dweud 'Anelu at y Ffin', dwn i ddim be digwyddodd i'r fideo wrth i mi ei lanlwytho!\nTa waeth, dyma fi yn ceisio cyrraedd y ffin ar hen ffordd British Steel..\nHen boster yn hysbysebu Glo Cilgwri!\npostiwyd gan neil wyn am 22:58 No comments:\npostiwyd gan neil wyn am 02:07 No comments:\nDwi credu bod y sylwebydd AA Gill sy'n cyfrifol am ddweud rhywbeth fel 'Y Gymraeg yw'r unig iaith all rhywun ei dysgu er mwyn siarad a llai o bobl'. Ar y wyneb sylw eitha doniol yw hyn, ond mae Gill yn mynd yn ei flaen i ddweud "There isn’t a single human being you can talk to in Welsh you couldn’t have spoken to before in English. You can say just the same things, but it’s uglier, clumsier" sy'n fwy nodweddiadol efallai o'r hyn mai rhywun yn ei disgwyl ganddo. Mae AA Gill (tybed oes gynno fo enw cyntaf?) wedi bod wrthi'n hogi ei gyllell ers meitin wrth gwrs, ond am ryw rheswm ro'n i'n meddwl am y sylw hyn yn ddiweddar.\nPob dydd wna i glywed canoedd o bobl yn siarad Saesneg, boed hynny ar y stryd, mewn siopau, yn y caffi, ym mhobman! Prin iawn ga i glywed gair o Gymraeg (iawn, wn i mod i'n byw yn Lloegr!). Ond pe taswn i - a dwi wedi ar nifer o achlysyrau - i glywed rhywun yn siarad Cymraeg mi faswn i'n sicr o stopio a dweud s'mae, a chael sgwrs dymunol mwy na thebyg. Onibai am y ffaith fy mod i'n siarad Cymraeg faswn i byth wedi dweud dim byd wrthyn nhw mae'n siwr. Mae iaith wrth reswm yn rhywbeth sy'n wahanaethu pobl ac sy'n dod á nhw ynghyd.\nTrwy ddysgu Cymraeg dwi wedi cyfarfod, cymdeithasu, sgwrsio neu fynd yn gyfaill á llawer iawn o bobl diddorol a difyr. Mae 'na gysylltiad naturiol rhywsut sy'n codi trwy rannu unrhyw ddiddordeb, ond mae dysgu iaith wrth reswm yn ymwneud á siarad a chymdeithasu.\nMae geiriau AA Gill (tafod mewn boch neu beidio?) yn dangos diffyg dealltwriaeth sylfaenol, hynny yw bod diddordeb mewn ieithoedd, pa mor fach bynnag yw'r nifer o siaradwyr, yn dod á phobl ynghyd, a dwi ddim yn gweld hyn yn peth drwg, wyti?\npostiwyd gan neil wyn am 16:13 3 comments:\nMae angen tipyn o wellhad ar safon y ffilmio ond ta waeth, dyma fideo bach arall...\npostiwyd gan neil wyn am 16:05 1 comment:


Gwasanaeth newydd gan wirfoddolwyr ar gyfer danfon presgripsiynau i gartrefi unigolion sy’n cael eu gwarchod ac sy’n hunanynysu | LLYW.CYMRU\nHeddiw, fel ymateb i’r pandemig COVID-19, mae’r Gweinidog Iechyd wedi cyhoeddi trefniadau newydd, mewn partneriaeth â’r Gymdeithas Fferylliaeth Genedlaethol, sefydliadau’r trydydd sector yng Nghymru a’r Post Brenhinol, i sicrhau bod pobl sydd ar y rhestr warchod neu sy’n hunanynysu yn gallu parhau i gael eu meddyginiaethau ar bresgripsiwn.\nBydd y trefniadau newydd yn cefnogi fferyllfeydd cymunedol a meddygon sy’n rhoi cyffuriau ar bresgripsiwn i ddosbarthu parseli meddyginiaeth i yrwyr sy’n gwirfoddoli eu danfon i gartrefi unigolion sydd heb deulu, ffrindiau neu gymdogion a all gasglu eu presgripsiynau ar eu rhan. Rydym yn gweithio gyda’r Gymdeithas Fferylliaeth Genedlaethol a ‘Pro Delivery Manager’, system ar y we ar gyfer olrhain parseli a ddatblygwyd yng Nghymru, i helpu i ddanfon presgripsiynau i’r cartref. Bydd y system hon ar gael i fferyllfeydd, meddygon sy’n rhoi cyffuriau ar bresgripsiwn a gwirfoddolwyr ei defnyddio.\nMae’r gwirfoddolwyr wedi cael eu recriwtio yn uniongyrchol gan Lywodraeth Cymru, ynghyd â’r Groes Goch Brydeinig. Maen nhw’n cynnwys unigolion o’r diwydiant fferylliaeth, practisau optometreg a gweithwyr Llywodraeth Cymru. Mae pob gwirfoddolwr wedi cael ei baru â fferyllfa gymunedol neu feddyg sy’n cymryd rhan er mwyn danfon mwy o feddyginiaethau i’r cartref. Bydd ymgyrch recriwtio arall yn cael ei lansio gyda chymorth gan Gynghorau Gwirfoddol Cymunedol ym mhob cwr o Gymru.\nMae mwy na 650 o fferyllfeydd cymunedol yng Nghymru a 18 o feddygon sy’n rhoi cyffuriau ar bresgripsiwn wedi ymuno â’r cynllun newydd, ac mae mwy na 400 o wirfoddolwyr wedi cael eu recriwtio yn barod.\nGan gefnogi’r cynllun cenedlaethol ar gyfer danfon presgripsiynau i’r cartref gan wirfoddolwyr, bydd y Post Brenhinol yn darparu ‘Tracked 24’, sef gwasanaeth masnachol ar gyfer olrhain parseli. O dan y gwasanaeth hwn, bydd swyddogion y Post Brenhinol yn casglu meddyginiaethau sy’n cael eu rhoi ar bresgripsiwn oddi wrth fferyllfeydd lleol a meddygon ac yn eu danfon i’r cleifion y diwrnod canlynol. Bydd y gwasanaeth hwn yn rhedeg o ddydd Llun i ddydd Sadwrn a bydd fferyllfeydd yn cael defnyddio gwasanaeth ‘Click & Drop’ y Post Brenhinol, a fydd yn caniatáu iddynt olrhain presgripsiynau sydd yn y system.\n“Mae fferyllfeydd cymunedol ar flaen y gad yn ein brwydr yn erbyn COVID-19. Maent yn gweithio’n galed iawn i sicrhau bod pobl yn dal i gael y meddyginiaethau sydd wedi cael eu rhoi iddyn nhw ar bresgripsiwn. Bydd y cynllun a gyhoeddwyd heddiw yn rhoi mwy o gapasiti i fferyllfeydd cymunedol a meddygon sy’n rhoi presgripsiynau ar gyfer sicrhau bod modd parhau i gefnogi iechyd a lles y rheini sy’n cael eu gwarchod.\n“Dw i’n arbennig o falch o weld sut mae sgiliau ac arbenigedd sefydliadau o’r sectorau preifat, cyhoeddus a’r trydydd sector wedi cael eu tynnu ynghyd i sicrhau bod hwn yn llwyddiant. Diolch i’r sectorau hyn sy’n mynd ymhellach na’r disgwyl mewn cyfnod na welwyd mo’i debyg o’r blaen. Dw i hefyd yn falch bod Cymru yn cynghori gweinyddiaethau eraill ar sut y gallan nhw hefyd gefnogi eu dinasyddion sydd fwyaf agored i niwed.\n“Diolch o galon i bob un sy’n cymryd rhan yn y trefniadau newydd hyn, ac yn arbennig i’r gwirfoddolwyr sy’n chwarae rôl hanfodol yn eu cymunedau ym mhob cwr o Gymru.”\nDywedodd Raj Aggarwal, aelod o’r bwrdd dros Gymru ar gyfer y Gymdeithas Fferylliaeth Genedlaethol:\n“Rydyn ni wrth ein boddau ein bod ni wedi gallu cydweithio â Llywodraeth Cymru i ddarparu ateb sy’n cynnwys gwirfoddolwyr ac sy’n cynnal diogelwch cleifion. Mae ‘Pro Delivery Manager’ yn gynnyrch llwyddiannus a fydd yn dod â gwerth i unrhyw weithgarwch gan fferyllfeydd cymunedol. Mae’n wych bod rhai o’r unigolion mwyaf agored i niwed yng Nghymru nawr yn mynd elwa o hyn. Mae’n dda gweld bod Cymru yn arwain y ffordd”.